title: Yhteisöllinen oppiminen

text: Yhteisöllinen oppiminen on toimintaa, jossa suurehko ryhmä (esim. luokka) yrittää yhdessä tietoisesti ymmärtää tai selittää jotakin ilmiötä tai asiaa. Pyrkiessään ymmärtämään ja selittämään ilmiötä, ryhmä tuottaa uutta tietoa, jota ei voida palauttaa kenenkään yksilön tuottamaksi tiedoksi. Tutkiva oppiminen on eräs yhteisöllisen oppimisen muoto. Yhteisöllinen oppiminen on oppimisprosessi, jossa oppimisyhteisön jäsenet osallistuvat tavoitteiden asetteluun, tutkimuskysymysten muodostamiseen, selittämiseen ja tiedon hankintaan. Ero yhteistoiminnalliseen oppimiseen on yhteisöllisen oppimisen älyllisen merkityksen korostaminen.


title: Yhteisöllinen oppiminen

text: Yhteisöllisen oppimisen tavoitteena on:


title: Yhteisöllinen oppiminen

text: Yhteisöllisessä oppimisessa on keskeistä:


title: Tietotaito

text: Tietotaito () tarkoittaa käytännön tietoa siitä, kuinka tehdä jotain, vastakohtana puhtaasti teoreettiselle tiedolle. Tietotaitoa on usein vaikeaa tai mahdotonta selittää sanoin. Se lasketaan aineettomaksi tietopääomaksi organisaatioissa. Ennen kuin joku pystyy tekemään jonkin tuotteen, pitää tietää kuinka. Käsitteet "know that" (tietää että) ja "know how" (tietää kuinka) esitti Gilbert Ryle 1940-luvulla teoksessa "The Concept of Mind".


title: Cola

text: Cola voi tarkoittaa seuraavia asioita:


title: Polvijärven vaakuna

text: Polvijärven vaakuna on Polvijärven kunnan tunnus. Sen polviorsi viittaa kunnan nimeen ja hanhet koskemattomaan luontoon.


title: Polvijärven vaakuna

text: Vaakunan selitys on ”hopeakentässä punainen polviorsi, jossa kolme hopeista, lentävää hanhea hirsittäin.” Vaakunan on suunnitellut Ahti Hammar, ja Polvijärven kunnanvaltuusto hyväksyi sen kokouksessaan 23. maaliskuuta 1953. Sisäasiainministeriö vahvisti vaakunan käyttöön 10. syyskuuta samana vuonna.


title: Ignaz Jakob Heger

text: Ignaz Jakob Heger (5. heinäkuuta 1808 Polička – 11. toukokuuta 1854 Wien) oli syntyperältään tšekkiläinen pikakirjoittaja ja pikakirjoituksen opettaja, joka laati saksalaisesta Gabelsbergerin pikakirjoitusjärjestelmästä sovituksen tšekin kielelle.


title: Ignaz Jakob Heger

text: Heger tutustui Gabelsbergerin järjestelmään vuonna 1839, ja toimi pian sen jälkeen pikakirjoittajana sekä opetti pikakirjoitusta eri oppilaitoksissa. Hän laati vuonna 1844 järjestelmästä sovituksen tšekin kielelle. Se julkaistiin vuonna 1849, yhdessä Hegerin kolmelle muullekin slaavilaiselle kielelle tekemän sovituksen kanssa.


title: Nicole Polizzi

text: Nicole Elizabeth ”Snooki” LaValle (Polizzi) (s. 23. marraskuuta 1987) on yhdysvaltalainen televisiopersoona. LaValle on esiintynyt MTV:n realitysarjoissa "Jersey Shore" sekä "Snooki & Jwoww".


title: Nicole Polizzi

text: Nicole Polizzi syntyi Santiagossa, Chilessä. Polizzi on chileläinen, ja hänen mukaansa hänellä on myös sisilialaisia juuria. Hänet adoptoitiin puolivuotiaana, ja amerikanitalialaiset vanhemmat Andy ja Helen Polizzi ovat kasvattaneet hänet. Polizzi sai kutsumanimensä Snookin, kun hänen ystävänsä yläasteella nimesivät hänet Save the Last Dance henkilön "Snookien" mukaan. Polizzi kasvoi ja kävi koulua Marlborossa, New Yorkissa, jossa hän oli myös cheerleader. Lukion aikana Polizzi kärsi syömishäiriöstä, ja painoi vain 32 kiloa. Polizzin sairastuminen syömishäiriöön johtui osittain siitä, että hän yritti pitää yllä asemaansa cheerleaderina. Valmistuttuaan Marlboro High Schoolista, Polizzi kävi community collegea, missä hän opiskeli eläintenhoitajaksi.


title: Nicole Polizzi

text: LaValle on naimisissa Jionni LaVallen kanssa. Heillä on kaksi lasta: Lorenzo (s. 2012) ja Giovanna (s.2014).


title: Nicole Polizzi

text: Polizzin ensiesiintyminen televisiossa oli MTV:n ohjelmassa "Is She Really Going Out with Him?". Polizzi ja hänen poikaystävänsä Justin näyttäytyivät jaksossa 14. Polizzista tuli osa Jersey Shorea, kun hän näki mainoksen, jossa Jersey Shore etsi osallistujia ohjelmaan. Polizzin suosio ensimmäisellä Jersey Shore kaudella tuotti hänelle noin 5 000 dollaria per jakso, ja myöhemmin hän ansaitsi noin 30 000 per jakso.


title: Nicole Polizzi

text: 30. syyskuuta 2010 julkistettiin, että Polizzi aikoo kirjoittaa kirjan nimeltään A Shore Thing. Kirja julkaistiin tammikuussa 2011, ja se kertoo hänen rakkauden etsimisestään Jersey Shoressa. Polizzi on otellut myös WWE:n Wrestlemania-tapahtumassa yhdessä John Morrisonin ja Trish Stratuksen kanssa.


title: Nicole Polizzi

text: Nicole Polizzin Virallinen Nettisivu


title: Kesähetket

text: Kesähetket ("L’Heure d’été") on Olivier Assayasin ohjaama ranskalainen perhedraama vuodelta 2008.


title: Kesähetket

text: Vuonna 2017 "The New York Timesin" kriitikot arvioivat "Kesähetket" kuluvan vuosisadan yhdeksänneksi parhaaksi elokuvaksi.


title: Kesähetket

text:
Hélène täyttää 75 vuotta, ja päivää juhlistettaan päivällisillä. Hänen kotinsa on täyttynyt esineistä, joilla on paitsi aineellista myös tunnearvoa. Hélène kuolee pian, ja paljastuu, että hänen lapsilleen ne ovat vain merkityksellisiä vain taloudellisen arvonsa vuoksi.
Kaisu Tervonen (Tv-maailma) toteaa arviossaan, että ohjaaja vertaa perintökalleuksia ovelasti nykyajan esinerumbaan ja sanoo, että rauhallisesta ja dialogipitoisesta elokuvasta jää surumieleinen olo. Hän antaa elokuvalle neljä tähteä viidestä. Aleksi Salonen antaa kauttaaltaan kiittävässä arviossaan viiden tähden luonnehdinnan "merkkiteos kulttuurin kerrostumista, sukupolvista ja elämän jatkumosta".


title: Katharina Blumin menetetty maine

text: Katharina Blumin menetetty maine "(Die Verlorene Ehre der Katharina Blum") on Heinrich Böllin romaani vuodelta 1974. Se ilmestyi suomeksi 1975 Kai Kailan suomentamana.


title: Katharina Blumin menetetty maine

text: Böll yhdistettiin terroristeihin, ja tämä kirja oli vastaus siihen. Teos kuvaa syyttömän naisen ajojahtia, joka johtui siitä, että hän sattui löytymään terroristin kämpästä. Poliisin kovat otteet ja lehdistön ajojahti terroristiepäiltyjä kohtaan johtavat väkivaltaan. Kirja kuuluu niihin teoksiin, jotka ovat yhä ajankohtaisia yksityisyyden menettämisen vuoksi.


title: Katharina Blumin menetetty maine

text: Kirjasta valmistui elokuva "Katharina Blumin menetetty maine" vuonna 1975. Sen ohjasivat Margarethe von Trotta ja Volker Schlöndorff.


title: Diracin yhtälö

text: Diracin yhtälö on Paul Diracin vuonna 1928 kehittämä relativistinen kvanttimekaaninen aaltoyhtälö, joka kuvaa spin-1/2-hiukkasia. Dirac päätyi yhtälöönsä havaittuaan, että Oskar Kleinin ja Walter Gordonin kehittämä aaltoyhtälö johtaa negatiivisiin todennäköisyyksiin, koska se on ajan suhteen toista kertalukua. Niinpä Dirac haki ratkaisua tekemällä vapaalle hiukkaselle ensimmäistä kertalukua olevan yritteen


title: Diracin yhtälö

text: Kun vaaditaan, että yhtälön oikean puolen operaattori on hermiittinen ja neliöitynä antaa Kleinin-Gordonin yhtälön, päädytään siihen, että formula_2 ja formula_3 eivät voi olla lukuja, vaan vähintään 4x4-matriiseja. Tällöin myös aaltofunktiolla formula_4 on neljä komponenttia. Niistä kaksi on positiivisen energian tiloja ja kaksi negatiivisen energian tiloja. Negatiivisen energian tilat tulkitaan antihiukkasiksi. Hiukkasen ja antihiukkasen tilat puolestaan ovat spin-1/2-hiukkasen kaksi eri spintilaa ("spin ylös" ja "spin alas"). Näin Diracin yhtälö tuo luonnollisella tavalla teoriaan spinin.


title: Diracin yhtälö

text: Tavallisesti yhtälö esitetään muodossa, jossa se on kerrottu formula_3:lla ja määritelty formula_6, formula_7, jolloin yhtälö saa muodon


title: Diracin yhtälö

text:
Gammamatriisit toteuttavat ns. Cliffordin algebrana tunnetut antikommutaatiorelaatiot: formula_9,
missä formula_10 on metrinen perustensori formula_11.


title: Gabriel Tamaș

text: Gabriel Sebastian Tamaș (s. 9. marraskuuta 1983 Brașov, Brașov, Romania) on romanialainen jalkapallopuolustaja, joka edustaa Englannin valioliigassa pelaavaa West Bromwich Albionia.


title: Gabriel Tamaș

text: Tamaș aloitti uransa romanialaisissa alasarjaseuroissa. Kesällä 2002 hän siirtyi Dinamo Bukarestiin, missä hän pelasi 19 ottelua ja teki puolustajalle harvinaiset neljä maalia. Myöhemmin Tamaș siirtyi turkkilaiseen suurseura Galatasarayyn, jossa hän pelasi 20 liigaottelua.


title: Gabriel Tamaș

text: Tammikuussa 2004 hän siirtyi venäläiseen Spartak Moskovaan, josta hänet kuitenkin lainattiin entiseen seuraansa Dinamo Bukarestiin 18 kuukauden pituisella lainalla. Hän palasi Spartakiin tammikuussa 2006. Kesällä hänet lainattiin jälleen, tällä kertaa Celta de Vigoon kesällä 2006 kaudeksi 2006–2007. Seuraavaksi kaudeksi hän siirtyi ranskalaiseen AJ Auxerreen, mistä hänet lainattiin vuoden kuluttua vuodeksi Dinamo Bukarestiin.


title: Gabriel Tamaș

text: Helmikuussa 2009 Tamaș määrättiin reserveihin hänen juotuaan alkoholia harjoitusten aikana. Heinäkuussa 2009 hän pidensi lainaansa Dinamo Bukarestiin yhdellä kaudella. Tammikuussa 2010 Tamaș siirtyi kesken lainasopimuksen Englannin Mestaruussarjassa pelaavaan West Bromwich Albioniin loppukauden mittaisella sopimuksella. Hän teki lainallaan kaksi maalia joukkueen noustessa Englannin valioliigaan.


title: Gabriel Tamaș

text: Toukokuussa 2010 Tamaș siirtyi pysyvällä siirrolla West Bromwichiin. Hän sai joukkueesta paikan avauskokoonpanossa ja pelasi vakuuttavasti saaden muilta seuroilta tarjouksia.


title: Gabriel Tamaș

text: Tamaș on Romanian maajoukkueen vakionimiä. Hän pelasi myös joukkueen alle 21-vuotiaissa. Hän debytoi maajoukkueessa maaliskuussa 2003 Slovakiaa vastaan. Tamaș valittiin vuoden 2008 EM-kilpailuihin, jossa hän pelasi täydet minuutit jokaisessa alkulohkon ottelussa.


title: When You’re Strange

text: When You’re Strange on Tom DiCillon ohjaama musiikkidokumentti vuodelta 2009. Johnny Deppin kertojaäänellä varustettu elokuva tarkastelee rumpali John Densmoren, kitaristi Robby Kriegerin, kosketinsoittaja Ray Manzarekin ja laulaja Jim Morrisonin välillä vallinnutta luovaa kemiaa, kun nelikko muodosti The Doorsin jäseninä yhden Yhdysvaltojen vaikutusvaltaisimmista rockyhtyeistä. Suomessa elokuva tuli teattereihin heinäkuussa 2010.


title: When You’re Strange

text: Episodi-lehdessä neljä kriitikkoa antoi elokuvalle pisteitä keskiarvona 4,00.


title: Uimahypyt kesäolympialaisissa 2004

text: Vuoden 2004 olympialaisten uimahypyt järjestettiin Olympic Aquatic Centressä, Ateenassa, 20.–28. elokuuta. Parikilpailut käytiin 14. ja 16. elokuuta. Miehissä ja naisissa kilpailtiin molemmissa neljässä lajissa. Uimahyppyihin osallistui yhteensä 125 urheilijaa 30 eri maasta.


title: Atsoospermia

text: Atsoospermia eli azoospermia on sairaus, jossa siemennesteessä ei havaita mitattavissa olevaa määrää siittiöitä. Sairaus voi kehittyä mm. primaarisen kivesten vajaatoiminnan, tukoksen tai aiemman vasektomian seurauksena.


title: Atsoospermia

text: Obstruktiivisessa atsoospermiassa kivestiehyet ovat tukkeutuneet joko synnynnäisesti tai esim. tulehduksen takia. Tällöin siittiöt eivät pääse kulkeutumaan siemennesteeseen. Kivesten koko ja niiden sekä aivolisäkkeen hormonaalinen toiminta eivät poikkea normaalista. Siittiöitä voidaan tällöin yleensä saada kiveksistä hedelmöitystä varten biopsian avulla.


title: Atsoospermia

text: Yksi tavallisimmista atsoospermian syistä on testosteronin tai anabolisten steroidien käyttö. Nämä aineet vähentävät palautesäätelyn vaikutuksesta kivesten omaa testosteronituotantoa. Spermatogeneesi eli siittiöiden muodostus kuitenkin korjaantuu useimmissa tapauksissa aineiden käytön lopettamisen jälkeen, joskin tässä saattaa varsinkin pitkään aineita käyttäneillä kestää jopa vuosia.


title: Atsoospermia

text: Osassa tapauksia syy atsoospermiaan voi olla perimässä. Klinefelterin oireyhtymässä miehellä on ylimääräinen X-kromosomi ja siihen liittyy useimmiten siittiötuotannon täydellinen puuttuminen. Y-kromosomin mikrodeleetioissa siittiötuotannon kannalta tärkeästä Y-kromosomista puuttuu palanen tai palasia.


title: Atsoospermia

text: Kivesperäisistä syistä johtuvassa atsoospermiassa siittiöntuotantoa ei yleensä voida palauttaa.


title: Nainen ryhmäkuvassa

text: Nainen ryhmäkuvassa ("Gruppenbild mit Dame") on Heinrich Böllin romaani vuodelta 1971. Se on ilmestynyt suomeksi 1972, ja sen on suomentanut Kai Kaila.


title: Nainen ryhmäkuvassa

text: Teos edelsi Nobel-palkintoa, ja Ruotsin Akatemian mukaan se ”kruunasi” Böllin elämäntyön.


title: Nainen ryhmäkuvassa

text: Teoksen kertojana on kirjailija ”Verf.”, joka tutkii 48-vuotiaan päähenkilön elämää, ja aiheena on epäsovinnainen rakkaus, johon heijastuvat poliittiset aspektit ja Böllin aikaisempien teosten motiivit.


title: Nainen ryhmäkuvassa

text: Leni Pfeiffer rakastuu venäläiseen sotavankiin ja auttaa tätä hankkimalla tälle saksalaisen sotilaspassin. Mies päätyy kuitenkin amerikkalaisten sotavangiksi ja kuolee onnettomuudessa työleirillä. Leni kieltäytyy sopeutumasta kulutus-, suoritus- ja voitto-orientoituneeseen yhteiskuntaan, ja sen vuoksi häntä vihataan. Heidän yhteisen poikansa Leni kasvattaa vastustamaan hyötyajattelua. Lopulta poika istuu vankilassa, koska on yrittänyt väärentää asiakirjaa, joka oikeuttaisi äidin asumisen talossaan, jonka vuokrankorotukseen tämä ei suostunut.


title: Nainen ryhmäkuvassa

text: Kirja koostuu fiktiivisen kirjailijan kokoamasta fiktiivisestä ja aidosta todistusaineistosta, kirjeistä, todistajanlausunnoista jne., joita esitetään alkuperäisinä, siteerataan ja referoidaan, sekä 51 ihmisen haastatteluista, joissa esiin nousevat henkilökohtaiset ja poliittiset kokemukset. Teos on panoraama kohtaloista vuodesta 1922 vuoteen 1970. Kirjailija kommentoi usein ironisesti tutkimuksensa tuloksia ja kritisoi samalla yhteiskunnallisia olosuhteita.


title: Nainen ryhmäkuvassa

text: Kritiikki ja tutkimus on kohdistunut ennen kaikkea romaanin muotoon, jota on syytetty materiaalin mielivaltaisesta järjestämisestä ja yritetty ymmärtää. Rakennetta on verrattu muun muassa oikeudenkäyntiin ja roomalaiskatolisen kirkkon autuaaksijulistamiseen, sillä Leni yhdistettiin useissa kohdissa Jumalan äitiin Mariaan.


title: Nainen ryhmäkuvassa

text: Kirjan pohjalta on Aleksandar Petrović ohjannut vuonna 1977 elokuvan "Nainen ryhmäkuvassa".


title: The Saints (suomalainen yhtye)

text: The Saints on suomalainen kitarayhtye. The Saints on yleisimmän käsityksen mukaan toinen Suomeen perustettu kitarayhtye. Ensimmäinen, The Strangers, perustettiin vuotta aikaisemmin.


title: The Saints (suomalainen yhtye)

text: 1960-luvun alussa kaverukset Jukka Nystén ja Harri Bremer suunnittelivat aloittavansa soittaa jazzia yhdessä, Bremer pianoa ja Nystén rumpuja. Samoihin aikoihin Matti Mustonen ja Lauri Hirvonen kuuntelivat innokkaasti Radio Luxembourg -radioasemaa. Asema soitti paljon rautalankamusiikkia, mitä ei Yleisradiosta niinkään kuullut. Nelikko kävi Munkkiniemen yhteiskoulua ja musiikista ja soittamisesta keskusteleminen oli hyvin luontevaa välitunneilla ja iltapäivisin koulun jälkeen. Mielenkiinto rautalankamusiikkia kohtaan alkoi elää yhä voimakkaammin ja kaikkien mielessä ja vähitellen puhuttiinkin ihan vakavissaan yhteistreeneistä ja yhtyeen perustamisesta.


title: The Saints (suomalainen yhtye)

text: Ensimmäiset kitara-, rumpu- ja muun kalustohankintansa koulupojat rahoittivat kaikenlaislla kesätöillä ja väliaikaisilla pikkutienesteillä. Nystén toimi kesävahtimestarina Suomen Pankissa, Hirvonen jakoi koulun jälkeen Ilta-Sanomia, Mustonen ja Bremer ansaitsivat muilla vaihtelevilla kesätöillä. Kertyneillä rahoilla ostettiinkin sitten ensimmäiset halvat soittimet ja alettiin harjoitella. Kovaääniset rakennettiin itse.


title: The Saints (suomalainen yhtye)

text: Yhteistreenit aloitettiin kesällä 1962 Munkkiniemessä erään kerrostalon vintillä. Vintiltä musiikki kuului yllättävän laajalle. Iltaisin vintillä pidetyt harjoitukset pitikin jonkin ajan kuluttua lopettaa, koska ne häiritsivät rauhallisuuteen tottuneita munkkiniemeläisiä. Vielä nimeämätön yhtye siirtyi treenamaan Haagaan erään kerrostalon autotalliin. Aina kun yhtye soitti, autotallin eteen kerääntyi kasvava määrä nuorisoa kuuntelemaan vauhdikasta musiikkia.


title: The Saints (suomalainen yhtye)

text: Yhtye päätti ottaa nimekseen The Saints Louis Armstrongin laulun When the Saints Go Marching In innoittamana. Nimen piti alkaa S-kirjaimella bändin suuren esikuvan The Shadows'n mukaan. Yhtye sai yhä keikkoja helsinkiläiskoulujen tansseihin sekä pääkaupunkiseudun ja Etelä-Suomen tanssipaikoille. Yhtenä pääpaikkana oli Helsingissä hyvin suosittu "Natsa" (nyt Kaarle XII). Aluksi rautalankaa soitettiin vartin jaksoin varsinaisen tanssiorkesterin taukojen aikana kun aiemmin sitä oli soitettu äänilevyiltä. Näin rautalanka tunki itsensä tanssipaikoille.


title: The Saints (suomalainen yhtye)

text: Pelkille instrumentaaleille perustuva ohjelma alkoi vaikuttaa liian yksitoikkoiselta, minkä vuoksi Saints päätti ottaa riveihinsä myös laulusolistin. Keväällä 1963 kiinnitettiin helsinkiläinen Raimo Pirskanen, joka otti taiteilijanimekseen "Ricky". Pohjoisemmissa tanssipaikoissa nimi ei helposti taipunut tanssiyleisön kielenkäyttöön, vaan siitä tuli useinkin "riski". Yksi tärkeä syy palkaamiseen oli ajokortti, sillä muilla bändin jäsenellä ei ikänsä takia ollut korttia. Nyt päästin keikoille myös pääkaupungin ulkopuolelle.


title: The Saints (suomalainen yhtye)

text: Rautalankamusiikin suosion kasvaessa Suomeen alkoi ilmestyä lisää usia rautalankayhtyeitä. Musiikkipromoottori Leo Lindblom organisoi ensimmäiset kitarayhteyiden Suomen mestaruuskilpailut, jotka pidettiin huhtikuun alussa 1963 rautalankamusiikin pyhätöksi nousseessa Expo-hallissa Helsingissä valtavan yleisön läsnä ollessa. Kaikki halukkaat eivät edes mahtuneet sisälle halliin, vaikka se oli ehdottomasti yksi suurimmista pääkaupungin tanssipaikoista. Osa nuorisosta joutui seuraamaan kilpailua hallin ulkopuolella Kasarmintorilla. Mestaruuden voitti The Saints. Toiseksi tuli The Islanders ja kolmanneksi The Avengers.


title: The Saints (suomalainen yhtye)

text: Voitettuaan Suomen mestaruuden The Saints osallistui keväällä 1963 myös Linnanmäen huvipuiston Peacock-teatterin suositun Vihreä Oksa -varieteen uusien kykyjen etsintäkilpailuun. Monen yrittäjän joukosta bändi valikoitui esiintymään varieteessa koko toukokuun ajaksi Linnanmäelle. The Saints kutsuttiin myös esiintymään televisioon musiikkiohjelmaan "Kesätuuletin" kesäkuussa 1963 ja seuraavaksi tuon ajan suosituimpiin nuorison musiikkiohjelmiin kuuluvaan "Nuorten Tanssihetkeen" tammikuussa 1964. Tuolloin The Saints laajensi ohjelmistoaan myös tangoihin, valsseihin, foxtrotiin ja muihin musiikkityyleihin.


title: The Saints (suomalainen yhtye)

text: The Saints teki ensimmäisen levytyksensä Helsingissä Akku-studiossa musiikintuotantoyhtiö Discophonille vuoden 1963 lopulla. Levytyksen julkaiseminen jäi odottamaan otollista hetkeä, jota ei kuitenkaan koskaan tullut. Uusi musiikkityyli oli vauhdilla tulossa, jonka kärjessä oli englantilaisyhtye The Beatles. Näihin aikoihin myös yhtyeen jäsenten opinnot aiheuttivat paineita. Nysténin musisoinnin ja koulunkäynnin yhdistäminen tuotti hankaluuksia ja hän päätti keskittyä opintoihinsa. Tilalle tuli Leif Roiha helsinkiläisestä The Chargers -yhtyeestä. Bremer puolestaan aloitti hotelliopinnot Tukholmassa ja hänen tilalleen tuli Reima Helsi.


title: The Saints (suomalainen yhtye)

text: Koulunkäynnin päätyttyä asepalvelus kutsui bändin jäseniä ja The Saints veti viimeiset keikat vuoden 1964 lopussa. Asepalveluksen ja opintojen jälkeen bändin jäsenten ammatit veivät hyvin vaihteleville työurille. Mustonen jatkoi soittajan uraansa armeijan jälkeenkin Les Mirages yhtyeen soolokitaristina.


title: The Saints (suomalainen yhtye)

text: The Saints oli 60-luvun alkupuolella yksi Suomen suosituimmista rautalankabändeistä. Kun alkuperäisen bändin soitto loppui vuodenvaihteessa 1964–1965, perusti yhtyeen manageri hyvin pian samannimisen kitarayhtyeen ilmeisenä tarkoituksena hyötyä alkuperäisen bändin laajasta suosiosta ja hyvästä maineesta. Uuden The Saintsin ura loppui kuitenkin melko nopeasti soittajien ja managerin välisiin ristiriitoihin. 2000-luvulla ilmestyi parikin uutta rockbändiä hyödyntämään tätä ansiokasta nimeä.


title: The Saints (suomalainen yhtye)

text: The Saints aloitti yhteistreenit uudelleen keväällä 2011. Kokoonpanossa soittavat perustajajäsenistä rumpali Jukka Nystén ja rytmikitaristi Lauri Hirvonen sekä vuonna 1964 mukaan tullut basisti Reima Helsi. Soolokitaristina aloitti keväällä 2012 uutena jäsenenä Reiman vanhempi veli Rauno Helsi, joka niin ikään oli aloittanut soittouransa jo 1960-luvun alkupuolella The Teasers rautalankabändin soolokitaristina. Uudeksi rytmikitaristiksi tuli vuoden 2012 lopulla Esko Larkas.


title: The Saints (suomalainen yhtye)

text: Kyllästyneenä The Saints nimen jatkuvaan kopiointiin ja varatakseen nimen vast'edeskin vain omaan käyttöönsä, bändin yhtiöitettiin virallisesti ja se merkittiin kaupparekisteriin 22.5.2012 nimellä The Saints Music Oy.


title: Kesälahden rautatieasema

text:
Kesälahden rautatieasema (, ratakm 428+003) on rautatieliikennepaikka Karjalan radalla Kiteen Kesälahden taajaman länsipuolella. Liikennepaikka avattiin tavaraliikenteelle Parikkalan ja Säkäniemen välisen rataosuuden käyttöönoton yhteydessä joulukuussa 1966 ja henkilöliikenteelle seuraavana vuonna.
Raakapuun kuormausraide on purettu ja samalla raideyhteys kesla oy:n konepajalle katkaistu.


title: Kesälahden rautatieasema

text: Kesälahden asemarakennus on samantyyppinen elementtirakennus kuin Kiteellä, ja se valmistui vuonna 1970. Asemarakennuksen ulkoasua ja pihaa on parannettu talkoovoimin vuonna 2011. Asemarakennus on nyt harmaa ja asemalla on myös asuinrakennus.


title: Kesälahden rautatieasema

text: Nykyisin asemalla ei ole miehitystä. Joensuun ja Helsingin välillä kulkevat InterCity-junat pysähtyvät Kesälahdella.


title: Humber (panssariauto)

text: Humber on Rootes Groupin valmistama toisessa maailmansodassa käytetty panssariauto. Rootes Group valmisti ajoneuvoa vuosina 1941-1945 yhteensä 3652 kappaletta, ja se oli yksi eniten valmistetuista brittiläisistä panssariautoista toisessa maailmansodassa. Britannian armeijan kalustossa Humber täydensi kevyempää Humber LRC panssariautoa.


title: Humber (panssariauto)

text: Humberin rakenne perustui Karrierin valmistamaan KT 4 tykinvetäjän alustaan ja Guy Motorsin valmistaman Guy-panssariauton panssaroituun koriin. Ensimmäinen 500 kappaleen sarja ajoneuvoa tilattiin vuonna 1940.


title: Humber (panssariauto)

text: Humber oli brittijoukkojen käytössä vuodesta 1941 lähtien Pohjois-Afrikan taisteluissa. Ajoneuvoa käytettiin myös sekä brittijoukkojen että Kanadan armeijan kalustona Euroopan taisteluissa. Lisäksi Humberia käytettiin Burmassa sekä Iranissa. Natsi-Saksan panssarijoukoilla oli käytössä myös joitakin sotasaaliiksi saatuja Humbereita.


title: Humber (panssariauto)

text: Toisen maailmansodan jälkeen Humber säilyi usean maan asevoimien käytössä.


title: Humber (panssariauto)

text: Humberia valmistettiin kaikkiaan kuutena erilaisena mallina:Lisäksi kanadalainen Fox-panssariauto perustui Humber Mark III:n rakenteeseen.


title: Weera

text:
Weera (oikealta nimeltään Veera-Elina Suonmaa, syntynyt v.1984 Joensuu) on
liperiläinen laulaja, joka esittää suomenkielistä pop-musiikkia. Veera on syntynyt Joensuussa mutta asuu nykyään Liperissä. Veera työskentelee laulajana, juontajana sekä kosmeteologina.


title: Weera

text: Musiikki on ollut Weeralle pienestä asti hyvin tärkeä osa elämää. Vuodesta 2005 asti hänellä ollut haavena musiikkiura sekä tehdä oma levy, johon monen mutkan jälkeen tuli mahdollisuus 2010. Esikoisalbumin julkaisuajankohta oli keväällä 2010 ja ensimmäinen radiosingle soikin jo eri kanavilla täyttä häkää. Veera oli mukana New Wawe-laulukilpailussa vuonna 2009.


title: Weera

text: Esikoislevyn materiaali on suomeksi laulettua, vahvasti kitarapainotteista Pop/Rockia hieman retrohengessä. Soittajakaarti koostui jo ennaltaan vahvoista nimistä joista mainittakoon mm. Eläkeläisistä tuttu Ema Hurskainen, Neljän Ruusun Lade Laakkonen ja kitaroissa Matti Härkönen sekä Tuomas Ryhänen.


title: Weera

text:
Weera-levyn kappaleet ovat pääosin Weeran taustavoimien kuten mm. Jari Uutelan sekä Toni Kortelaisen säveltämiä ja sanoittamia Weeran osallistuen läheisesti kappaleiden tekoon.
Tuottajina albumilla toimivat Stella yhtyeestäkin tuttu Heikki Marttila sekä studioguru Rauno Paananen. Esikoisalbumi julkaistiin 2010 Hytinä-levyjen kautta.


title: Weera

text: Livekokoonpanossa esikoisalbumilla soitti Joensuun seudulta löytyvät aiemmin Neljässä Ruusussa vaikuttanut Lade Laakkonen (basso), Tuomas Ryhänen (kitara), Aino Heikura (Koskettimet) ja Tuomas Martikainen (rummut).


title: Weera

text: Veera kilpaili The Voice of Finlandin 1. tuotantokaudella nimellä Weera Suonmaa.


title: Weera

text: Tällä hetkellä Veera on tekemässä toista levyä ja tekee silloin tällöin laulukeikkoja niin soolona kuin duona.


title: Weera

text: Veera osallistui vuonna 2008 Karjalan Neito-kisaan. Lisäksi hänellä on oma kauneushoitola.


title: SNCASO SO.7060 Deauville

text: SNCASO SO.7060 Deauville on yksimoottorinen ranskalainen SNCASO:n valmistama yleisilmailukoneen prototyyppi, joka oli käytössä 22. maaliskuuta 1948 alkaen 1970-luvulle asti.


title: SNCASO SO.7060 Deauville

text: SNCASO oli aiemmin rakentanut SO.7055 Deauville -lentokoneita, jossa oli Mathis 4GO -automoottori (75 hv). Vuonna 1948 siihen asennettiin Walter Minor 4-III -moottori (105 hv), ja ohjaamoa laajennettiin kolmannella istuinpaikalla.


title: Lamotrigiini

text: Lamotrigiini (kauppanimellä Lamictal) on lääke jota käytetään erilaisten epilepsiamuotojen hoitoon aikuisilla ja lapsilla. Lääkettä käytetään myös kaksisuuntaiseen mielialahäiriöön liittyvien masennusjaksojen estoon yli 18-vuotiailla.


title: Lamotrigiini

text: Tarkkaa mekanismia ei tunneta miten lamotrigiini ehkäisee epilepsiakohtauksia ja kaksisuuntaiseen mielialahäiriöön liittyviä masennusjaksoja.


title: Lamotrigiini

text: Epileptinen kohtaus aiheutuu, kun aivojen normaali sähköinen toiminta häiriintyy. Hermosolujen väliset impulssit välittyvät kemiallisten aineiden, esim. glutamaatin, välityksellä. Lamotrigiini estää glutamaatin vapautumista, tämä voi olla mekanismi millä lääke estää epileptiset kohtaukset.


title: Lamotrigiini

text: Lamotrigiini on fenyylitriatsiinijohdoksiin kuuluva epilepsialääke, jonka vaikutusmekanismi on kiihottavien aminohappojen, varsinkin glutamiinihapon, vapautumisen esto.


title: Lamotrigiini

text: Lamotrigiini imeytyy suun kautta annettuna hyvin, ja sen hyötyosuus on keskimäärin 98 %. Sen huippupitoisuus plasmassa saavutetaan 2,2 ± 1,2 tunnissa. Se sitoutuu plasman proteiineihin 55 %:sti. Jakautumistila on pieni. Puoliintumisaika vaihtelee välillä 24-35 tuntia. Valproaatti lisää puoliintumisajan jopa 70 tuntiin. Sen sijaan karbamatsepiini, fenytoiini, primidoni ja fenobarbitaali vähentävät puoliintumisajan noin 15 tuntiin. Lamotrigiini metaboloituu maksassa N-glukuronidiksi, jona lääke erittyy virtsaan 65 %:sti. Muuttumattomana virtsaan erittyy noin 10 %.


title: Lamotrigiini

text: Lamotrigiini ei vaikuttane merkittävästi muiden epilepsialääkkeiden kinetiikkaan. Maksan ja munuaisten toiminnan heikkeneminen pienentää puhdistumaa ja pidentää puoliintumisaikaa. Iällä ei ole suurta merkitystä puhdistumaan.


title: Lamotrigiini

text: Lamotrigiinin sulamispiste on 177-181 °C.


title: Vaikuttaminen

text: Vaikuttaminen on viestintää, jonka tavoitteena on muuttaa viestin kohteena olevan henkilön tai ihmisryhmän käsityksiä jostakin asiasta tai ilmiöstä. Muuttuneet käsitykset voivat johtaa viestijän tavoittelemiin muutoksiin.


title: Vaikuttaminen

text: Keskeisiä vaikutusvallan käyttäjiä ovat poliittiseen järjestelmään, mediaan ja lobbaajiin kuuluvat henkilöt. Vaikuttaminen voi tapahtua myös verkkoviestintäympäristöissä, joissa jokaisella käyttäjällä ja käyttäjäryhmällä on mahdollisuus osallistua sisältöjen tuottamiseen. Verkkoviestintäympäristöistä kuten sosiaalisesta mediasta on tullut merkittävä viestintäkanava perinteisten rinnalle.


title: Josef Mindler

text: Josef Mindler (7. helmikuuta 1808 Wertinger – 20. lokakuuta 1868 Ateena) oli saksalainen pikakirjoittaja, joka laati Gabelsbergerin pikakirjoitusjärjestelmästä kreikankielisen version.


title: Josef Mindler

text: Mindler opiskeli oikeustiedettä, mutta jätti opintonsa kesken ja liittyi armeijaan. Hän oli joukkojen mukana Kreikassa, jonka kuninkaaksi oli tullut saksalainen Otto. Jouduttuaan palaamaan Saksaan, Mindler aloitti Münchenissä pikakirjoitusjärjestelmän sovittamisen kreikan kielelle, ja palasi vuonna 1856 Kreikkaan. Vuonna 1862 hänet valittiin Kreikan parlamentin pikakirjoitustoimiston johtajaksi.


title: Josef Mindler

text: Mindler käänsi ensimmäisenä saksaksi Dionýsios Solomóksen runon "Ýmnos eis tin Eleftherían" kokonaisuudessaan. Käännös oli aikaisemmin tuntematon, mutta löydettiin ateenalaisen Benaki-museon arkistosta ja julkaistiin kirjana vuonna 2010.


title: Heroiinipäiväkirja

text: Heroiinipäiväkirja () on Nikki Sixxin (hard rock -yhtyeiden Mötley Crüe ja basisti) ja Ian Gittinsin yhdessä kirjoittama kirja. Teos on kokoelma Sixxin kirjoittamia päiväkirjamerkintöjä vuoden 1986 joulusta vuoden 1987 jouluun.


title: Heroiinipäiväkirja

text: Päiväkirjamerkinnät keskittyvät Mötley Crüen "Girls, Girls, Girls" -albumin äänittämiseen ja Girls, Girls, Girls -kiertueeseen. Kirja loppuu Sixxin vuoden 1987 lopulla tapahtuneeseen heroiiniyliannostukseen, joka kannusti Sixxiä ja muita yhtyeen jäseniä menemään yhdessä vieroitushoitoon. Kirja kertoo myös Sixxin suhteista hänen entiseen naisystäävänsä, Mötley Crüen muihin jäseniin sekä hänen perheeseensä. Sixxin synkkää kamppailua addiktionsa ja masennuksensa kanssa keventävät humoristiset tarinat hänen villistä elämäntavastaan. Sixxin ja muiden henkilöiden kommentteja on näytillä kirjan alusta loppuun saakka. Kirja sisältää myös useita mustavalkokuvia, lyriikoita, satunnaisia ajatuksia ja piirroksia.


title: Heroiinipäiväkirja

text: Julkaisupäivänään kirja myytiin loppuun Los Angelesissa Borders Group -kirjakaupassa, jossa Sixx piti nimikirjoitustilaisuuden.


title: Heroiinipäiväkirja

text: Sixxin uusi yhtye Sixx: A.M. äänitti albumin The Heroin Diaries, joka perustuu teoksen päiväkirjamerkintöihin. Levy julkaistiin ennen kirjaa. Albumi nousi suoraan 7. sijalle Yhdysvaltain Billboard-listalla elokuussa 2007.


title: Heroiinipäiväkirja

text: Neljäsosa kirjan tuotosta menee Running Wild in the Night -hyväntekeväisyysjärjestölle, joka auttaa hyväksikäytettyjä ja hylättyä lapsia.


title: Auróra (yhtye)

text: Auróra on unkarilainen punkyhtye, joka perustettiin Győrissä vuonna 1982. Yhtyeen perustivat László Víg (Vigi), János Pozsgay (Galacs), Attila Polyák ja János Demeter (Dauer). Ensimmäisen esiintymisensä aikana he käyttivät vielä nimeä "Terrorists", mutta sen jälkeen heidän ei sallittu esiintyä kyseisellä nimellä. Silloin yhtye vaihtoi nimekseen "Auróra Cirkáló" (suom. Risteilijä Aurora), jonka senaikainen Unkarin kommunistihallitus hyväksyi. Uusi nimi lyhentyi "Auróraksi" ensimmäisten demokasettien julkaisun aikaan.


title: Auróra (yhtye)

text: Auróra-yhtye on tunnettu ja suosittu myös kotimaansa Unkarin ulkopuolella muissa Euroopan maissa, kuten Tšekissä, Slovakiassa, Saksassa ja Itävallassa. Yhtye on esiintynyt myös Sloveniassa, Kroatiassa, Serbiassa, Sveitsissä, Italiassa, Puolassa, Irlannissa ja Norjassa. Yhtyeen lopettaa usein esiintymisensä partisaanilauluun "Bella ciao".


title: Auróra (yhtye)

text: Runoilija Zoltán Pusztai on 1980-luvun puolivälistä alkaen kirjoittanut kaikkien Auróran kappaleiden sanat. Tästä poikkeuksena on albumi "Keserű cukor", jonka sanoituksen on kirjoittanut Cselák.


title: Auróra (yhtye)

text: Dauer ei ollut kauan yhtyeen jäsen, sillä Auróran toiminta kiellettiin pian sen yhteiskuntajärjestelmää vastustavien sanoitustensa vuoksi. Tämän jälkeen Dauer muutti pian Kanadaan. Kriszta "Tűz" Botosista (myöhemmin Kriszta Csizmár) tuli yhtyeen seuraava laulaja. Hänkään ei kuitenkaan vaikuttanut yhtyeessä pitkään, koska yhtyeen muiden jäsenten mukaan hän ei suhtautunut Auróraan riittävän vakavasti. Vaikka kitaristi Vigi ei halunnut olla yhtyeen laulaja, se vaikutti järkevältä ratkaisulta, ja uusi kolmijäseninen kokoonpano toimi vuosia erittäin hyvin.


title: Auróra (yhtye)

text: Krisztan lähtiessä yhtye ei voinut esiintyä kuin salanimellä Unkarissa. Yhtye oli tuolloin saanut useita poliisin varoituksiakin. 1980-luvulla Itävallan punk-yhteisö oli melko aktiivinen, ja Auróra oli tullut pian tutuksi siellä. Tämä johtui ilmeisesti myös siitä, että yhtyeellä oli silloin enemmän esiintymisiä Itävallassa kuin kotimaassaan Unkarissa. Vuonna 1988 yhtye kutsuttiin kiertueelle Itä-Saksaan, minkä tuloista he nauhoittivat ensimmäisen levynsä. Luonnollisesti sekin ilmestyi Itävallassa aikaisemmin kuin Unkarissa.


title: Auróra (yhtye)

text: Unkariin toisen maailmansodan jälkeen sijoitetut venäläiset sotilasjoukot lähtivät maasta vasta vuonna 1991. Tämän tapahtuman "kunniaksi" Auróra julkaisi toisen albuminsa "Viszlát, Iván!" (suom. Hyvästi, Iivana!). Se oli aikansa kaupallisesti menestynein keskieurooppalainen punk-albumi, sillä sitä myytiin yli 20 000 kappaletta. Seuraava levy "Előre, kurvák, gengszterek" (suom. Huorat, gangsterit, esiin!) sai yhtä suuren suosion. Uuden konseptialbumin nimikkokappale on toiminut lähestulkoon yhtyeen tunnuslauluna.


title: Auróra (yhtye)

text: Vuosien 1993-1994 albumien "FelTámadás" (suom. Ylösnousemus) ja "Keserű cukor" (suom. Katkera karkki) musiikkityylissä oli enemmän vaikutteita metallimusiikista, mutta sitten he yhtye palasi punk-juurilleen. Vuosi 1994 toi myös jäsenenmuutoksia: András "Blinker" Soós liittyi yhtyeeseen Polyákin tilalle. Samana vuonna julkaistiin split-levy "Mindhalálig Punk" (suom. Punk kuolemaan asti) yhdessä saksalaisen Wizo-yhtyeen kanssa. Se sisälsi sekä ennen julkaisemattomia kappaleita että uusia versioita muutamasta vanhasta kappaleesta ("Barikádharcos, Fojtogatók, Kis kurva, Bella csaó, Másvilág, Ég veled"). Uusi albvumi "Nincs karácsony" (suom. Ei ole joulua) ilmestyi vuonna 1996. Albumilta löytyy kappale "Szabolcs "Kisbé" Goreczky", joka on ensimmäinen yhtyeen kappale jossa on soittimena trumpetti. Seuraavalla yhtyeen levyllä trumpetti oli suuremmassa roolissa.


title: Auróra (yhtye)

text: Vuonna 1997 julkaistu "Illegális bál"-levy (suom. Laiton juhla) sisältää hilpeämpiä, melodisempia kappaleita kuin yhtyeen edelliset albumit. Neljässä kappaleessa ("Kiégett reflektor, Robin Hood, Kifacsart citrom, Múltak az évek") on myös trumpettisooloja. Samana vuonna perustettiin yhtyeen oma levy-yhtiö "Aurora Records", joka osti ensimmäiseksi vanhojen Auróra-levyjen julkaisuoikeudet ja julkaisi levyt uudelleen. Aurora Records on myöhemmin julkaissut monien muidenkin unkarilaisten punk- ja rockyhtyeiden albumeja.


title: Auróra (yhtye)

text: Vuonna 1998 yhtye järjesti ensimmäisen "Újhullám Punkfesztiválin" Abdassa, Győrin lähellä.


title: Auróra (yhtye)

text: Vuosi 1999 oli kiireinen vaihe Auróran historiassa. Ensiksi yhtye julkaisi kokoelmalevyn, joka sisälsi myös viisi ennen julkaisematonta kappaletta, kolme uudestaan nauhoitettua kappaletta 1980-luvulta ("Egyszemélyes háború, Erjed már, Ne provokálj"), yhden saksankielisen cover-version Anti-körper-yhtyeen kappaleesta "Welche Richtung?" ja viidentenä Győrin jalkapallojoukkueen, Győri ETO FC:n marssilaulu. Samana vuonna ilmestyi myös kokonaan uusi albumi "Balkán Express", jolla esiintyi uusi rumpali Zoltán "Kiskovács" Kovács. Myöhemmin yhtye julkaisi myös split-levyn "Rúkenstúrcli in Kukenstrasse" yhdessä Anti-körper -yhtyeen kanssa. Levyllä on neljä saksankielistä Auróra-coveria Anti-körperin tekemänä sekä neljä unkarinkielistä Anti-körper-coveria Auróran tekemänä. Levyllä on lisäksi neljä Auróran musiikkivideota ("Robin Hood, Balkán Express, Csodatevő, Tizenöt múlt").


title: Auróra (yhtye)

text: Auróra-yhtye jatkoi Újhullám-festarin järjestämistä jokaisena kesänä vuosina 2001-2004.


title: Auróra (yhtye)

text: Seuraava albumi "A rezervátum mélyén" (suom. Syvällä reservaatissa) ilmestyi vuonna 2002. Yhtye palautti tuolla levyllä antikommunistiset sanoitukset lauluihin, koska tuolloin Unkarissa Kádár-nostalgia alkoi yleistyä. Yhtye on käyttänyt uutta kahden kitaristin live-kokoonpanoa levyn esittämiskiertueesta lähtien. Ensiksi Csaba Matula toimi toisena kitaristina, ja hänen lähdettyään trumpetin soittaja Kisbé otti uuden soittimen käsiinsä.


title: Auróra (yhtye)

text: Vuonna 2004 julkaistu "Meddig tart?"-levy (suom. Mihin asti tämä kestää vielä?) hyödyntää kahta kitaraa, ja edustaa ihan toista suuntaa kuin mihin yleisö oli tottunut Nincs karácsony -albumista lähtien: musiikki on nopeampaa, kovempaa, ja sanoituksetkin sopivat hyvin kannen surrealistiseen maalaukseen (jonka tekijä on Sándor Farsang, joka teki myös Előre, kurvák, gengszterek -albumin kannen). Meddig tart?-albumi on yhtyeen toiseksi lyhyin vuoden 1988 jälkeen.


title: Auróra (yhtye)

text: Unkarin thrash metal-legenda Moby Dickilla oli vuonna 2005 25-vuotisjuhlat, jonka kunniaksi tehtiin tribuuttilevy, johon myös Auróra osallistui. Samana vuonna televisiokanava Filmmúzeum teki Aurórasta tunnin pituisen ohjelman "Privát Rocktörténet"-sarjassa (suom. Yksityistä Rockhistoriaa).


title: Auróra (yhtye)

text: Helmikuussa 2008 Norbert "Kis Róra" Víg vaihtui rumpuihin, ja niin Kiskovács palsi entinen yhtyeensä AMD:en, mikä poisti aikatauluongelmat yhtyeiden välillä. Saman vuoden keväällä yhtye nauhoitti uuden levyn, joka julkaisiin 28. heinäkuuta 2008 ja sai nimekseen "Tűréshatáron túl" (suom. Yli toleranssikynnyksen). Samalla yhtye lisäsi logoonsa Unkarin muinaisen riimuston gy-kirjaimen, joka merkitsi yhtyeelle Auróran kuulumista Győrin kaupunkiin. Albumin sanoitusten tärkeimpänä aiheena on vuoden 2006 lokakuu, jonka tapahtumiin yhtyeen asenne on vankka ja selvä: he paheksuvat ehdottomasti ja selväsanaisesti poliisin raakoja otteita. Poliisit pahoinpitelivät tuolloin myös Vigin, vaikka hän ei ollut osallisena mielenosoituksessa vaan sattumalta paikalla odottamassa taksia yhtyeen esiintymisen jälkeen.


title: Auróra (yhtye)

text: Uusien sanoitusten ja gy-riimun (joka on samannäköinen kuin äärioikeiston usein käyttämä kaksoisristi) käytön vuoksi yhtye sai osakseen paljon negatiivista palautetta keskustelupalstoilla internetissä, ja monet nimittivät Auróraa fasistiseksi. Vastauksena palautteeseen Vigi julkaisi seuraavan tiedotteen:


title: Auróra (yhtye)

text: ”Kuten menneisyydessä, yhtyeemme ei nytkään halua liittyä mihinkään poliittiseen puolueeseen. Säilytämme itsenäisyytemme. Yhtye näkee molemman puolen viat ja ilmaiseekin mielipiteensä molemmista. Katsomme maailman nykytilannetta kauempaa, mutta samalla vastustamme haitallista ja aggressiivista globalisaatioprosessia.


title: Auróra (yhtye)

text: Symboleista: kaksoisristi löytyy lukemattomista yhteyksistä. Se on sekä Unkarin että Slovakian vaakunassa, ja sen vuoksi sitä ei missään nimessä voida pitää fasistisena symbolina. Mutta uudessa logossamme ei kuitenkaan ole kaksoisristi, vaan gy-kirjain ennen latinalaista aakkostoa käyttämästämme riimustosta. Se on siis peräisin kristinuskoa varhaisemmalta aikakaudelta. Gy on kaupunkimme Győrin alkukirjain, ja halusimme julkistaa sillä kuulumisemme Győriin, niin sanotun "győriläisyydemme".


title: Auróra (yhtye)

text: Uusien laulujemme sanoituksista sanaakaan ei osoita liittymiseen mihinkään puolueeseen. Kaikki voivat varmistua siitä, jos vain lukevat ne. Nykytilanteen vuoksi lauluista tuli voimakkaasti yhteiskuntaa kritisoivia, mutta me olemme aina ajatelleet näin. Tunnuslauseemme ei koskaan voi olla "Älä puhu, niin ei päätäkään särje!"


title: Auróra (yhtye)

text: Ja vielä yksi asia albumin kannesta: siinä on kuvattuna Csengersiman kirkon kasettimaalaus. Kuvassa oleva maalaus symboloi Suurista Vuosista Kalat ja Vesimiehen, eli Kali Yugaksikin nimitetyn pimeinta aikakautta, mutta samalla myös ulospääsyn sieltä. Vapautumisen symboli on maalauksessa kalansuomuisesta kannusta nousevat kaksi päätä, jotka eivät liity millään tavalla Itävallan vaakunassa ja muualla esiintyvään "kaksipäiseen kotkaan"."


title: Pesäpallon Ykkössarja 1987

text: Pesäpallon Ykkössarjan kausi 1987 oli seitsemäs ykkössarjakausi pesäpallossa. Sarjan voitti Kouvolan Pallonlyöjät, joka yhdessä Muhoksen Pallo-Salamien kanssa nousi Mestaruussarjaan.


title: Pesäpallon Ykkössarja 1987

text: Kouvola ja Muhos nousivat SM-sarjaan. Sotkamo karsintaan SM-sarjan 10. sijoittuneen kanssa. Suomensarjaan putosivat Koskenkorva, Juva ja Kempele. Tilalle nousivat Suomensarjan lohkovoittajat: Saaren Urheilijat (joka kuitenkin luopui paikastaan Järvenpään Palon hyväksi), Lohjan Kisa-Veikot ja Halsuan Toivo.


title: Chelsea Bridge

text: Chelsea Bridge on Lontoossa sijaitseva, Thames-joen ylittävä silta, joka yhdistää Chelsean ja Battersean kaupunginosat. Silta avattiin vuonna 1937.


title: Chelsea Bridge (kappale)

text: ”Chelsea Bridge” on Billy Strayhornin säveltämä jazzstandardi vuodelta 1941. Sen nauhoitti ensimmäistä kertaa Duke Ellingtonin orkesteri kokoonpanossaan pianisti Strayhorn, saksofonisti Ben Webster ja pasunisti Juan Tizol. Vaikka kappale ei kuulunutkaan Ellingtonin orkesterin vakiorepertuaariin, orkesterinjohtaja soitatti sitä silloin tällöin antaakseen pianonsoittovuoron Strayhornille.


title: Chelsea Bridge (kappale)

text: ”Chelsea Bridgen” säveltämisen aikaan oli käynnissä muusikkoliitto ASCAP:n lakko, jonka aikana liittoon kuuluvien muusikoiden sävellyksiä ei saanut soittaa radiossa. Liiton jäsenenä Ellington tilasi musiikkia pojaltaan Mercer Ellingtonilta ja Strayhornilta, joista kumpikaan ei kuulunut liittoon. Tänä aikana syntyivät myös Strayhornin ”Take the ’A’ Train” ja Mercer Ellingtonin ”Things Ain’t What They Used to Be”.


title: Chelsea Bridge (kappale)

text: Strayhornin elämäkerran kirjoittajan David Hajdun mukaan sävellyksessä on selkeitä klassisia vaikutteita. Kappaleen nimi tulee Lontoossa sijaitsevasta Thames-joen ylittävästä Chelsea Bridge -sillasta, jota Strayhorn ei kuitenkaan koskaan ollut nähnyt. Itse asiassa kuva, joka Strayhornilla oli sävellyshetkellä mielessään, oli William Turnerin maalaamasta taulusta, joka esittää Lontoon Battersea Bridgeä.


title: Chelsea Bridge (kappale)

text: Sävellyksessä sanotaan olevan yhdenmukaisuuksia Maurice Ravelin impressionistiseen sävellykseen ”Valses nobles et sentimentales”. Strayhorn on kuitenkin sanonut, ettei ollut koskaan kuullut Ravelin sävellystä.


title: Chelsea Bridge (kappale)

text: Kappale tunnetaan instrumentaalina, mutta se on esitetty myös laulettuna. Laulukvartetti The Four Freshmen nauhoitti sen vuonna 1958 sanoilla, jotka kertovat laulajan kaipuusta Lontoon Chelsea Bridgelle. Vuotta aiemmin laulaja Ella Fitzgerald äänitti sanattomasti lauletun version albumilleen "Duke Ellington Songbook". Instrumentaalina kappaleen ovat äänittäneet muun muassa Keith Jarrett ja Wynton Marsalis. Saksofonisti Ben Webster oli mukana kappaleen ensimmäisessä levytyksessä Ellingtonin orkesterissa vuonna 1941 ja jatkoi sen esittämistä myös soolourallaan.


title: Lush Life

text: ”Lush Life” on Billy Strayhornin säveltämä ja sanoittama jazzstandardi. Strayhorn alkoi säveltää kappaletta jo teini-ikäisenä vuonna 1933, ja sai pianistin paikan Duke Ellingtonin orkesterissa esiteltyään kappaleen tälle vuonna 1939. Toinen asiaan vaikuttanut Strayhornin sävellys oli ”Something to Live For”. Ensimmäinen ”Lush Lifen” levytys on marraskuulta 1948 Carnegie Hallissa pidetystä konsertista, jossa Strayhorn säesti pianolla laulaja Kay Davisia. Ellington ei itse pitänyt kappaleen esittämisestä, ja live-esityksissä pianistina toimi aina Strayhorn.


title: Lush Life

text: Pianisti ja laulaja Nat King Cole teki kappaleesta hittiversion, ja Johnny Hartman lauloi menestyneen version vuonna 1963 John Coltranen kanssa nauhoittamalleen albumille "John Coltrane and Johnny Hartman". Lisäksi kappaleen ovat levyttäneet muun muassa Harry James, Sarah Vaughan, Ella Fitzgerald ja Stan Getz.


title: David Price Racing

text: David Price Racing, lyhenteeltään DPR on brittiläinen formulatalli, joka kilpaili GP2-sarjassa kausina 2005-2010. Talli on kilpaillut aiemmin Formula 3, Aurora F1, Formula Renault, A1 Grand Prix, FIA GT Championship ja BPR Global GT Series -sarjoissa. Talli voitti vuoden 1995 BPR-sarjan mestaruuden. Talli on osallistunut myös Le Mansin 24 tunnin ajoon vuonna 1999.


title: David Price Racing

text: Vuodesta 2005 talli on kilpaillut GP2-sarjassa. Talli saavutti kaksi voittoa debyyttikaudellaan. Seuraavina vuosina tallin menestys on ollut heikkoa. Vuonna 2009 talli myytiin Michael Herckin isälle Andrelle.


title: David Price Racing

text: Vuosi 2010 oli DPR-tallin viimeinen esiintyminen GP2:ssa ja samalla tiimin paras kausi sitten vuoden 2005. Tallin toinen kuljettaja Giacomo Ricci pystyi jopa yhteen voittoon Unkarin sprinttikisassa. Michael Herck ajoi paalupaikalle Belgiassa, joka olisi ollut DPR-tallin historian ensimmäinen paalupaikka, mutta rangaistuksen takia, Herck putosi lähtöruutuun 4. Viimeisellä kaudellaan talli saavutti 28 pistettä sijoittuen sarjan kahdeksanneksi.


title: David Price Racing

text: † Sisältää 13 pistettä, jotka saavutettiin 16 kilpailussa Super Nova Racing-tallin autolla.


title: Brothers and Sisters

text: Brothers and Sisters on yhdysvaltalaisen The Allman Brothers Bandin studioalbumi vuodelta 1973. Se sisältää muun muassa yhtyeen suurimmaksi hitiksi nousseen kappaleen ”Ramblin’ Man” sekä alkuperäisversion BBC:n "Top Gear" -autoviihdeohjelman tunnusmusiikkina sittemmin tunnetusta instrumentaalikappaleesta ”Jessica”.


title: Brothers and Sisters

text: Levyllä soittavat Gregg Allman, Richard Betts, Chuck Leavell, Butch Tracks, Jaimoe, Les Dudek, Lamar Williams, Tommy Talton sekä ennen levyn julkaisua kuollut Berry Oakley, jolle albumi on omistettu.


title: Brothers and Sisters

text: Levyn on kustantanut Georgian Maconissa toiminut Capricorn Records sarjatunnuksella CP 0111. Tuottajina ovat toimineet Johnny Sandlin ja The Allman Brothers Band Capricorn Recordsille erityissopimuksella Phil Walden & Associates –yhtiön kanssa.


title: Brothers and Sisters

text: Albumi on äänitetty Capricorn Sound –studioilla Maconissa, äänittäjinä Johnny Sandlin, Ovie Sparks ja Buddy Thornton. Sandlin ja Sparks ovat myös remiksanneet kappaleet myöhemmälle CD-julkaisulle. Masteroinnin on tehnyt George Marino New Yorkin Record Plantissa.


title: Brothers and Sisters

text: Albumin graafinen suunnittelija on Judi Reeve ja valokuvaajat Dan Hudson, Jr. ja Bo Meriwether. Ulkoasun suunnitteluun ovat osallistuneet Barry Feinstein ja Vicki Hodgett losangelesilaisesta Camouflage Productions –yhtiöstä.


title: Brothers and Sisters

text: Alkuperäisessä LP-levyssä oli avautuvat kannet, ja etukannen pikkupoikaa esittävä valokuva jatkuu takakanteen, jossa on suunnilleen samanikäinen pikkutyttö samassa syksyn lehtien peittämässä maisemassa. Avautuvassa sisäkannessa on laaja ryhmäkuva yhtyeen jäsenistä ystävineen. Kannesta puuttuu maininta kappaleesta ”Jelly Jelly”.


title: Brothers and Sisters

text: 1. Wasted Words (Gregg Allman) 4:19


title: Brothers and Sisters

text: 2. Ramblin' Man (Richard Betts) 4:46


title: Brothers and Sisters

text: 3. Come and Go Blues (Gregg Allman) 4:52


title: Brothers and Sisters

text: 4. Jelly Jelly (Trade Martin) 5:47


title: Brothers and Sisters

text: 1. Southbound (Richard Betts) 5:07


title: Brothers and Sisters

text: 2. Jessica (Richard Betts) 7:02


title: Brothers and Sisters

text: 3. Pony Boy (Richard Betts) 5:50


title: Brothers and Sisters

text: Gregg Allmanin tekemien kappaleiden julkaisuyhtiöt ovat No Exit Music Co., Inc. / Allbros Music (BMI) ja Richard Bettsin No Exit Music Co., Inc. (BMI). Kappaleen "Jelly Jelly" julkaisuyhtiö on Lollipop Music Corp. (BMI).


title: Sergio Pérez

text: Sergio ”Checo” Pérez Mendoza (s. 26. tammikuuta 1990 Guadalajara, Jalisco, Meksiko) on meksikolainen rata-autoilija.


title: Sergio Pérez

text: Pérez kuului Ferrarin nuorten kuljettaja-akatemiaan. Pérez ajoi kaudet 2011–2012 Formula 1:ssä Sauberilla, ja kaudella 2013 hän ajoi McLarenilla. Vuonna 2014 Pérez siirtyi Force Indialle.


title: Sergio Pérez

text: Pérez on kilpaillut Formula BMW -sarjassa vuosina 2005–2006 Team Rosbergin ja Mücke Motorsportin talleissa. Vuosina 2007–2008 Pérez kilpaili Britannian Formula 3 -sarjassa voittaen National Class -sarjan mestaruuden vuonna 2007.


title: Sergio Pérez

text: Pérezillä on eniten pisteitä niistä Formula 1 -kuljettajista, jotka eivät ole saavuttaneet voittoa.


title: Sergio Pérez

text: Vuonna 2009 Pérez debytoi GP2-sarjassa Arden-tallissa. Hän saavutti kaudella kaksi palkintosijaa. Kaudella 2010 Pérez ajoi Barwa Addaxin tallissa. Hän ajoi avausvoittonsa Monacon kilpailussa. Lisäksi hän voitti myös Britanniassa, Saksassa, Belgiassa ja Abu Dhabissa. Pérez sijoittui loppupisteissä sarjan toiseksi.


title: Sergio Pérez

text: 4. lokakuuta 2010 Pérez nimettiin Sauber-talliin kauden toiseksi kuljettajaksi tallikaverinaan japanilainen Kamui Kobayashi. Hänestä tuli ensimmäinen meksikolainen kuljettaja F1:ssä sitten vuoden 1981, jolloin kuljettajana oli Hector Rebaque.


title: Sergio Pérez

text: Pérez toi mukanaan meksikolaisen tietoliikenne-yhtiön Telmexin Sauberin viralliseksi sponsoriksi.


title: Sergio Pérez

text: Kauden avauskilpailussa Pérez ajoi heti MM-pisteille ollen maalissa seitsemäs, mutta myöhemmin kilpailun jälkeen hänet sekä hänen tallikaverinsa hylättiin sääntöjenvastaisista takasiivistä. Malesiassa Pérez joutui keskeyttämään. Lisäksi Kiinasta ja Turkista ei tullut MM-pisteitä. Espanjan GP:ssä Pérez otti yhdeksännen sijan ja ensimmäiset MM-pisteet. Monacon GP:n aika-ajoissa Pérez ajoi rajusti ulos. Hän loukkasi jalkansa ja sai aivotärähdyksen, jonka takia Pérez ei päässyt osallistumaan kilpailuun ollenkaan. Hän sai kuitenkin ajoluvan osallistua seuraavaan Montrealin kilpailuun.


title: Sergio Pérez

text: Hän oli vielä Kanadan GP:n ensimmäisissä harjoituksissa mukana, mutta myöhemmin hän ei tuntenut oloaan sellaiseksi, että pystyisi jatkamaan viikonloppua. Häntä tuurasi espanjalaiskuljettaja Pedro de la Rosa. Euroopan GP:ssä Pérez palasi jälleen tosi toimiin ja ajoi kilpailussa 11:ksi päihittäen tallikaverinsa Kobayashin. Hän ajoi sen jälkeen pisteille Britanniassa, Singaporessa, Japanissa ja Intiassa. Parhaaksi sijoitukseksi jäi Britannian GP:n seitsemäs sija. Hän keräsi 14 pistettä ja sijoittui MM-sarjan 16:ksi.


title: Sergio Pérez

text: Pérez jatkoi Sauberilla kaudella 2012. Kauden toisessa kilpailussa Malesiassa Pérez onnistui sateen ja varikkokäyntien ansiosta nousemaan kilpailun toiseksi ja taisteli kilpailun voitosta Fernando Alonson kanssa viimeisille kierroksille saakka, kunnes hän ajoi mutkan leveäksi. Hän sijoittui kuitenkin kilpailussa toiseksi ollen ensimmäinen meksikolainen palkintopallilla sitten Pedro Rodríguezin ja vuoden 1971. Monacon GP:ssä Pérez ajoi uransa ensimmäisen nopeimman kierroksen. Kanadan GP:ssä Pérez sijoittui kolmanneksi. Italian GP:ssä hän teki hienon nousun ruudusta 13 kilpailun toiseksi. Pérez saavutti 66 pistettä sijoittuen sarjan kymmenenneksi.


title: Sergio Pérez

text: 28. syyskuuta julistettiin sopimus Pérezin siirtyvän McLarenille , jossa hän korvasi Mercedekselle siirtyneen Lewis Hamiltonin. Ensimmäisessä kilpailussaan Australiassa hän oli yhdestoista. Viikkoa myöhemmin Malesiassa hän ajoi kilpailun nopeimman kierroksen, sijoittuen yhdeksänneksi.


title: Sergio Pérez

text: Kausi oli odotuksiin nähden Pérezille pettymys, vaikka suurin osa huonoista suorituksista johtuikin auton huonosta suorituskyvystä. Pérez ajoi kauden parhaan sijoituksensa Intian GP:ssä ajaen maaliin viidentenä. Hän saavutti 49 pistettä sijoittuen MM-sarjassa sijalle 11. Kauden pääteeksi Pérez jätti tallin ja hänet korvattiin tulokaskuljettaja Kevin Magnussenilla.Joulukuussa 2013 uutisoitiin Pérezin siirtyvän Force Indialle kaudeksi 2014.


title: Sergio Pérez

text: Force India debyytissään Pérez ajoi kymmenenneksi. Kauden kolmannessa osakilpailussa Bahrainissa Pérez ajoi tallin ensimmäisen palkintosijan sitten vuoden 2009 Belgian GP:n sijoituttuaan kolmanneksi. Monacossa Pérezin matka jäi kesken heti avauskierroksella Jenson Buttonin törmättyä häneen. Kanadassa Pérez ajoi jopa kilpailun voitosta, mutta menetti mahdollisuutensa hyvään tulokseen kolaroituaan viimeisellä kierroksella Felipe Massan kanssa. Pérez sai kymmenen lähtöruudunrangaistuksen kolarin aiheuttamisesta. Itävallan GP:ssä Pérez ajoi uransa kolmannen kilpailun nopeimman kierroksen. Unkarissa Pérez keskeytti. Hän ajoi pisteille loppukaudella lukuun ottamatta Yhdysvaltain kilpailua, jossa Pérez törmäsi Kimi Räikkösen perään, kolaroiden itsensä lisäksi Adrian Sutilin ulos kilpailusta. Myös Brasiliassa Pérez jäi pisteittä ollen 15:s. Pérez saavutti kauden aikana 59 MM-pistettä sijoittuen sarjan kymmenenneksi.


title: Sergio Pérez

text: Edelliskauden tapaan Pérez ajoi Australiassa kymmenenneksi, kolaroituaan kilpailun aikana Jenson Buttonin kanssa. Bahrainissa Pérez ajoi kahdeksanneksi. Hän ajoi myös pisteille Monacossa, Itävallassa, Isossa-Britanniassa, Belgiassa ja Italiassa. Unkarissa Pérez keskeytti. Venäjän osakilpailuun Pérez lähti ruudusta seitsemän, mutta nousi turva-auton perässä tehdyn varikkopysähdyksen johdosta palkintopallille, kolmanneksi. Palkintosijoitus oli Pérezille ja Force India -tallille ensimmäinen sitten Bahrainin GP:n 2014, jolloin niin ikään Pérez oli kolmas. Kauden loppupuolella Pérez ajoi tasaisesti hyville pistesijoille, ja saavutti kauden aikana yhteensä 78 pistettä ja MM-sarjan yhdeksännen sijan.


title: Sergio Pérez

text: Pérez ajoi ensimmäistä kertaa pisteille Venäjän GP:ssä, jossa hän sijoittui yhdeksänneksi. Kilpailun ensimmäisellä kierroksella hän kärsi rengasrikon osuttuaan yhteen Daniel Ricciardon kanssa. Pérez ajoi pisteille myös Espanjassa. Monacossa Pérez ajoi kauden ensimmäisen palkintosijansa ollen kolmas. Hän toisti Monacon kolmannen sijansa myös Euroopan GP:ssä. Pérez joutui keskeyttämään ensimmäistä kertaa kauden aikana Itävallassa viimeistä edellisellä kierroksella jarrujen petettyä. Pérez sai kuitenkin sijoituksen, sillä hän ajoi yli 90 % kilpailukierroksista. Pérez ajoi kauden kymmenessä viimeisessä kilpailussa pisteille, ollen parhaimmillaan neljäs, Brasiliassa. Pérez saavutti kauden aikana 101 pistettä ja MM-sarjan seitsemännen tilan.


title: Sergio Pérez

text: Pérez ajoi pisteille kauden viidessä ensimmäisessä kilpailussa ollen parhaimmillaan neljäs Espanjan GP:ssä. Monacossa Pérez jäi ilman pisteitä kolaroituaan Daniil Kvjatin kanssa kilpailun lopulla, ja rikkoen etusiipensä. Kanadassa Péreziä pyydettiin päästämään tallikaveri Esteban Ocon ohi, koska Ocon oli nopeampi. Pérez ei kuitenkaan totellut tallimääräystä ja ajoi maaliin Oconin edellä viidentenä. Azerbaidžanissa Ocon osui Pérezin kanssa yhteen, jonka seurauksena Pérezin auto rikkoutui, ja hän joutui keskeyttämään kolarivaurioihin. Perez keräsi kauden aikana 100 pistettä sijoittuen sarjan seitsemänneksi.


title: Sergio Pérez

text: • Abu Dhabin GP:ssä 2014 jaettiin tuplapisteet.


title: Gran Turismo (autotyyppi)

text: Gran Turismo autotyyppinä tarkoittaa nopeaa, mukavaa ja urheilullista matka-autoa. Tyypillinen korimalli on 2- tai 2+2 paikkainen coupé, myös avoautoversio on usein mallivalikoimassa.


title: Gran Turismo (autotyyppi)

text: GT-autojen perinteiseen muotokieleen kuuluvat muun muassa kaksiovinen korityyppi, pitkä konepelti, loiva takaikkuna ja pitkä takakontti. Muotoilu painottaa tyyliä ohi käytännöllisyyden. Tämän seurauksena GT-autojen takatilat ovat usein vaatimattomat.


title: Gran Turismo (autotyyppi)

text: GT-autojen moottorit ovat tehokkaita ja käyntiominaisuuksiltaan sivistyneitä. Vapaastihengittävä V8 on suosittu valinta tarjoten korkean huipputehon mutta ennen kaikkea hienostuneen luonteen ja murean äänimaailman. Hyötysuhteeltaan edistyneemmät ahdetut, mutta iskutilavuudeltaan pienemmät voimanlähteet eivät kuulu perinteiseen GT-henkeen äkkiväärän tehon- ja väännönannostelunsa johdosta, vaikka suoritusarvot olisivatkin riittävät. Ahtamistekniikan kehittyminen on tosin aiheuttanut joitakin poikkeuksia tähän viime vuosina.


title: Gran Turismo (autotyyppi)

text: GT-autojen sisustuksen pintamateriaalit ovat korkealuokkaisia (usein nahkaa, jalopuuta ja metallipintoja), äänieristys tehokas ja äänentoistojärjestelmä korkealuokkainen. Mm. näistä laatuvaatimuksista johtuen Gran Turismot ovat suhteellisen painavia, tyypillisesti yli 1,800 kiloa.


title: Gran Turismo (autotyyppi)

text: Gran Turismoa ei tule autotyyppinä sekoittaa urheiluauton kanssa, joiden suunnitteluperiaatteita ohjaa perinteisesti tavoite maksimaaliseen suorituskykyyn. Koska suorituskyvyn keskeisimpiä komponentteja on urheiluauton kevyt massa, ovat GT-autot jo lähtökohtaisilta suunnitteluperiaatteiltaan varsin erilaisia.


title: Shosholoza

text: Shosholoza on perinteinen eteläafrikkalainen kansanlaulu. Sitä lauloivat alun perin siirtotyöläiset maan teollisen vallankumouksen aikana. Apartheidin aikana laulua käytettiin poliittisena protetilauluna ja vuoden 1994 jälkeen siitä on tullut kansallinen urheilujoukkueiden kannatuslaulu. "Shosholoza" on zulua ja sana tarkoittaa "eteenpäin työntymistä" ja sanan sointi muistuttaa rytmikkäästi jyskyttävää höyryjunaa. Nelson Mandela kertoo omaelämäkerrassaan laulaneensa laulua Robben Islandilla ja kuvaili sitä "lauluksi, jossa aparteidin vastainen taistelu vertautuu vastaan tulevaan junaan". Laulun ovat levyttäneet muun muassa Ladysmith Black Mambazo, Helmut Lotti ja Peter Gabriel ja se kuuluu gumboot-tanssiryhmien ja koulujen kuorojen vakio-ohjelmistoon. Laulu esitetään vuorolauluna niin, että solisti esittää ensin fraasin, johon kuoro vastaa.


title: Shosholoza

text: Laulu nousi rygbymaajoukkueen epäviralliseksi tunnuslauluksi sen voitettua vuonna 1995 ensimmäistä kertaa lajin maailmanmestaruuden ja siitä on tullut myös maan jalkapallojoukkueen tunnussävel.


title: Shosholoza

text: Laulun sanat ovat:


title: Shosholoza

text: Suomeksi vapaasti käännettynä:


title: Bob Karp

text: Bob Karp oli yhdysvaltalainen Aku Ankka -strippisarjakuvan käsikirjoittaja. Yhdessä piirtäjä Al Taliaferron kanssa hän loi Aku Ankka -sarjakuvan sivuhahmot Mummo Ankan, Hansu Hanhen, Pulivarin sekä Tupun, Hupun ja Lupun. He keksivät myös Akun auton, 313:n. Karp käsikirjoitti Al Taliaferron piirtämiä sarjakuvia vuodesta 1938 vuoteen 1965 saakka.


title: The Original Carl Perkins

text: The Original Carl Perkins on kokoelma-albumi yhdysvaltalaisen rockabilly-pioneerin Carl Perkinsin tuotannosta. Levy on julkaistu vuonna 1981 Charly Recordsin Oxford-merkillä sarjanumerolla 73194 (C-kas.). Valmistus on lisensoitu Italiassa toimivalle Ariston-yhtiölle.


title: The Original Carl Perkins

text: A-puoliB-puoli


title: Amurinkorkkipuu

text: Amurinkorkkipuu eli korkkipuu ("Phellodendron amurense") on ruutakasvien ("Rutaceae") heimoon kuuluva puulaji. Lähteestä riippuen japaninkorkkipuu ("Phellodendron japonicum") ja sahalininkorkkipuu ("Phellodendron sachalinense") luetaan omiksi lajeiksi tai amurinkorkkipuun muunnoksiksi.


title: Amurinkorkkipuu

text: Amurinkorkkipuu kasvaa alkuperäisenä Aasian itäosissa lauhkealla vyöhykkeellä. Sen kasvupaikkoja ovat tuoreet, runsasravinteiset jokilaaksojen rinnemetsät yhdessä esimerkiksi koreansembran ("Pinus koraiensis") ja monien lehtipuiden kanssa.


title: Amurinkorkkipuu

text: Amurinkorkkipuu on kesävihanta, tavallisesti kaksikotinen puu, joka kasvaa lyhytrunkoiseksi ja laajalatvuksiseksi. Kaarna on syväuurteista ja korkkimaisen pehmeää. Lehdet kasvavat vastakkain, murskattuina ne ovat pihkantuoksuisia. Lehtilapa on päätöparinen, 5–13-lehdykkäinen ja 20–30 cm pitkä. Lehdykät ovat pituudeltaan 5–10 cm ja sahalaitaisia, alta kaljuja tai lyhytkarvaisia ja sinertävänvihreitä. Kukinto on harsu huiskilo. Kukat ovat yksineuvoisia, vaatimattomia ja vihertäviä. Hedelmä on musta, viisiluinen luumarja.


title: Amurinkorkkipuu

text: Amurinkorkkipuuta käytetään koristekasvina sen kauniin kasvutapansa vuoksi. Se kasvaa leveälatvuksiseksi puuksi, jolla on vaaleankeltainen syysväritys. Suomessa amurinkorkkipuu kasvaa yleensä 6–8 (5–12) metriä korkeaksi ja menestyy maan eteläosissa vyöhykkeillä I-II tai III. Lajilla ei ole Suomessa merkittäviä kasvintuhoojia.


title: Amurinkorkkipuu

text: Puun pehmeää kuorta on käytetty Venäjällä korkkitammen ("Quercus suber") kuoren tavoin ja marjoja hyönteiskarkotteiden valmistukseen. Puuainesta pidetään lujana ja kaunissyisenä.


title: Blue Suede Shoes

text: ”Blue Suede Shoes” on rockabillyn pioneeri Carl Perkinsin tekemä ja Sun Records -yhtiölle levyttämä klassikkokappale vuoden 1956 maaliskuulta. Se nousi Yhdysvaltain listalla kolmannelle ja Britannian listalla kymmenennelle sijalle saman vuoden kesäkuussa. Se oli molemmissa maissa Perkinsin ainoa Top 10 -hitti.


title: Blue Suede Shoes

text: Single oli Yhdysvaltain 1950-luvun Top 250 -tilastossa sijalla 213. Se oli myös ensimmäinen levy, joka nousi siellä sekä pop-, country- että R&B-listalle.


title: Blue Suede Shoes

text: Kappaleen levytti heti myös Elvis Presley. Hän vaati, että se julkaistaan Yhdysvalloissa vain EP-levyllä. Siitä tulikin ensimmäinen EP, joka pääsi Top 20 -listalle. Britanniassa Elviksen versio julkaistiin singlenä HMV-merkillä, ja se nousi myyntilistalla pykälää korkeammalle kuin samanaikainen Perkinsin alkuperäinen single. Single oli Elviksen toinen Top 10 -hitti Euroopassa.


title: Blue Suede Shoes

text: Suomalainen Hurriganes-yhtye levytti kappaleen vuonna 1974, ja se julkaistiin vain singlenä. Solisti Remu Aaltonen ei jaksanut muistaa kaikkia kappaleen monimutkaisia sanoja, vaan lauloi mukaan fraaseja myös kappaleista ”Shake, Rattle and Roll” ja ”Baby Won’t You Let Me Rock ’n’ Roll”. ”Blue Suede Shoes” nousi Suomessa listan sijalle neljä.


title: Blue Suede Shoes

text: Singlen B-puolella oli alkujaan Johnny and the Hurricanesin levyttämä ”Red River Rock”. Remu Aaltonen oli esittänyt sitä jo 1960-luvulla The Steelers -yhtyeen jäsenenä. Aaltonen soittaa Hurriganesin versiossa kazoota. Lopussa hän laulaa sekalaisia suomen-, ruotsin- ja englanninkielisiä ”rivouksia”.


title: Blue Suede Shoes

text: Single julkaistiin uudelleen vuonna 1988.


title: Rammellzee

text: Rammellzee eli RAMMΣLLZΣΣ (1960 New York – 27. kesäkuuta 2010) oli newyorkilainen graffitimaalari, performanssitaiteilija, rap ja hip-hop -muusikko, taideteoreetikko ja kuvanveistäjä.


title: Rammellzee

text: Rammellzee oli ensimmäisiä graffitiartisteja. Ensimmäisen työnsä hän maalasi 1974 new yorkilaiseen junaan, ja yli kolmikymmenvuotisen uransa aikana hän vaikutti merkittävällä tavalla alan kuvastoon. Hän osallistui myös hiphop-kulttuurin kehittämiseen. Hän esiintyi Charlie Ahearnin elokuvassa "Wild Style" (1982) ja osallistui 1982 Eurooppaan suuntautuneelle hiphop-kiertueelle. Hän oli paitsi kuvataiteilija myös rapmuusikko. Ensimmäinen levytys oli single ”Beat Bop” (1983), ensialbumi "Bi-Conicals of the Rammelzee" ilmestyi kuitenkin vasta 2004. Hän esiintyi löytöesineistä koostamissaan naamareissa. Hän otti Rammellzeen viralliseksi nimekseen 1980-luvulla.


title: Rammellzee

text: Rammellzeen töitä on New Yorkin MoMA:ssa.


title: Myyrätapakulo

text: Myyrätapakulo ("Scelorchilus rubecula") on Etelä-Amerikan eteläosissa tavattava tapakuloihin kuuluva varpuslintu.


title: Myyrätapakulo

text: Kooltaan myyrätapakulo on 18–19 cm. Selästään lintu on väritykseltään harmahtavan ja ruosteenruskea ja päästään harmaa lukuun ottamatta ruskeita silmäkulmatäpliä. Pyrstö on pitkähkö ja osoittaa ylöspäin. Lajin rinta on väriltään ruosteenruskea. Vatsa on pohjaväriltään valkoinen ja siinä on tiheästi mustia poikkijuovia.


title: Myyrätapakulo

text: Myyrätapakuloa tavataan Chilen keski- ja eteläosissa sekä Chilen rajan läheisyydessä Argentiinassa Neuquénin, Río Negron ja Chubutin maakunnissa. Linnun elinympäristöä ovat kosteat metsät, joissa valtalajeina ovat "Nothofagus"-suvun puut. Laji elää erityisesti metsien pohjakerroksissa, mutta voi ruokailla myös avoimemmillakin paikoilla. Myyrätapakulot liikkuvat yksin tai pareittain ja ne kuullaan useammin kuin nähdään. Myyrätapakulojen elinympäristöt sijaitsevat yleensä alle 1 500 metrin korkeudella merenpinnasta.


title: Myyrätapakulo

text: Myyratapakulon pesät ovat usein kallionkoloissa tai tunneleissa. Pesä säästyy pedoilta todennäköisesti sitä paremmin mitä lähempänä se on metsän reunaa tai maan pintaa ja mitä pidempi pesän sisäänkäynti on.


title: Kiinan tuoteskandaalit

text:
Kiinan tuoteskandaaleihin kuuluu useita valmisteväärennöksiä, joista merkittävin on Kiinan maitojauheskandaali.
Vuonna 2007 Yhdysvalloissa kuoli 1500 kissaa ja koiraa Kiinassa valmistettuun lemmikkiruokaan.
Kiinan tuoteskandaaleihin sisältyy:


title: Kiinan tuoteskandaalit

text: Marraskuussa 2008 tutkimuksiin sisältyivät myös muut elintarvikkeet. IHT mukaan kananmunista löydettiin 3 provinssissa melamiinia. Hongkong alkoi testata vihanneksia, lihaa ja jauhoja. Joidenkin viitteiden mukaan melamiinia on saatettu käyttää eläinten ja etenkin kalan ruokintaan Kiinassa vuosien ajan. Melamiini kiellettiin Kiinassa eläinten ruokintaan heinäkuussa 2007. Kahden välittäjän mukaan sen käyttöä alettiin kuitenkin valvoa vasta maitoskandaalin jälkeen. Maailmanlaajuinen lemmikkiravinnon skandaali vuonna 2007 johti massiivisiin tuotteiden myynnistä poistoihin mm. Yhdysvalloissa. IHT:n mukaan Kiinan viranomaiset eivät koskaan selvittäneet, kuinka laajasti he tutkivat Kiinan sisäisen elintarviketurvallisuuden.


title: Äiti ja poika ja muita kuunnelmia

text: Äiti ja poika ja muita kuunnelmia on Eila Pennasen teos vuodelta 1979. Kirjan on kustantanut Werner Söderström Osakeyhtiö pehmeäkantisena ja se on painettu WSOY:n graafisilla laitoksilla Juvalla.


title: Äiti ja poika ja muita kuunnelmia

text: Kirja sisältää radiokuunnelmien Äiti ja poika, Mies ja hänen kolme vaimoaan ja Pettäjät käsikirjoitukset. Kuunnelmia yhdistävänä aiheena on alkoholismi.


title: Äiti ja poika ja muita kuunnelmia

text: Eila Pennanen on kirjoittanut kuunnelmat Yleisradion teatteriosastolle vuosina 1976-78, ja ne on ohjannut Marja Rankkala.


title: Äiti ja poika ja muita kuunnelmia

text: Kirjan päällyksen suunnitteluun ovat osallistuneet Seppo Polameri ja Pekka Loiri.


title: John Wetton

text: John Kenneth Wetton (12. kesäkuuta 1949 – 31. tammikuuta 2017) oli brittiläinen basisti, laulaja ja kitaristi, joka tunnetaan parhaiten Asia-yhtyeen keulahahmona. Wetton soitti Uriah Heepissä kahdella albumilla vuosina 1975 ja 1976 sekä sitä ennen lyhyen aikaa Roxy Musicissa vuosina 1974 ja 1975. Hän oli King Crimson -yhtyeen laulajana ja basistina vuosina 1972–1974.


title: John Wetton

text: Keväästä 2015 lähtien Wetton taisteli suolistosyöpää vastaan. Hän oli vielä kuukausi ennen kuolemaansa lähdössä mukaan Asian alkuperäisen ryhmittymän kanssa (ns. Original Asia) tämän kevään Yhdysvaltain kiertueelle, joka olisi alkanut maaliskuussa. Wetton joutui kuitenkin ilmoittamaan 11. tammikuuta 2017, että hän joutuu jättämään väliin ainakin kiertueen ensimmäisen osan, mutta oli innolla tulossa mukaan kiertueen jatkoon kesällä. John Wettonin tilalla kiertueella esiintyi Billy Sherwood. Wetton kuoli paksusuolen syöpään 67-vuotiaana 31. tammikuuta 2017.


title: Gumboot

text: Gumboot () on eteläafrikkalaiseen työväenkulttuuriin kuuluva tanssi, joka sai alkunsa Witwatersrandin kultakaivoksissa apartheidin aikana. Tanssin nimi tulee kaivostyöläisten työasuun kuuluvista kumisaappaista, joita tömistämällä työläiset kommunikoivat toistensa kanssa työnantajien kiellettyä keskustelun työaikana. Tavasta kehittyi ajan mittaan tanssi, jota esitettiin vapaa-aikana työläisten elämästä kertovien laulujen tahdissa. "Gumboot"-tanssi on nykyisin suosittu taidemuoto, jota esitetään ympäri maailmaa. Monien muiden kansantaiteen muotojan tapaan sitäkin sovelletaan uusiin sosiaalisiin yhteyksiin.


title: Gumboot

text: "Gumboot"-tanssin juuret ovat zulujen ja xhosien "umgangela" ja "uphenge" -keppitaistelutansseissa. Tanssijoita on tavallisesti 6-8 ja he seisovat suorassa rivissä. Ryhmä johtaja ilmoittaa suoritettavat tanssiliikkeet tai esittää seuraavan liikesarjan lyhyellä sooloesityksellä. Liikesarjojen nimet kuten "dayinja" ("vaara"), "amaphoyisa" ("poliisi") tai "GwazamaZulu" ("puukota zulua") juontuvat kultakaivostyöläisten elinoloista.


title: Rajamaa

text: Rajamaa on aiemmin käytössä ollut nimitys, jolla tarkoitettiin suuren valtion rauna-alueella sijaitsevaa seutua, jonka katsottiin olevan sivistyksellisesti ja taloudellisesti sekä usein myös poliittisesti takapajuinen. Suomen autonomian ajan loppuaikoina venäläiset käyttivät "Venäjän rajamaa" -nimitystä () halveksiessaan Suomea tai kieltäessään sen erikoisaseman.


title: Rajamaa

text: Suomen paikannimissä ja sukunimissä olevat "raja"-sanan sisältävät nimet viittaavat johonkin tarkkaan rajapaikkaan tai ne kertovat asumuksen sijaitsevan lähellä valtakunnan, läänin, maakunnan, pitäjän, kylän tai maatilan rajaa. Sukunimissä tällaisia ovat esimerkiksi "Raja, Raja-aho, Rajahalme, Rajakallio, Rajakangas, Rajala, Rajalahti, Rajamäki, Rajanen, Rajaniemi" ja "Rajasalo".


title: Introducing Eddy and The Falcons

text: Introducing Eddy and The Falcons on Roy Woodin johtaman Wizzard-yhtyeen studioalbumi vuodelta 1974. Albumin on julkaissut yhdysvaltalainen United Artists Records  -levy-yhtiö sarjatunnuksella UA-LA219-G ja tuottanut Roy Wood.


title: Introducing Eddy and The Falcons

text: Levy on äänitetty Lontoossa kolmessa studiossa. Phonogramissa äänittäjinä ovat olleet Pete Olliff, Steve Brown ja Roger Wake, Air-studioilla Bill Price ja De Lane Leassa Dick Plant. Miksaajana on ollut Arun Chakraverty.


title: Introducing Eddy and The Falcons

text: Levykannen suunnittelun ja toteutuksen ovat tehneet Seabrook / Graves Aslett.


title: Introducing Eddy and The Falcons

text: A-puoliB-puoliKaikki kappaleet ovat Roy Woodin tekemiä ja sovittamia ja ne on julkaissut Anne-Rachel Music Corp. / Yellow Dog Music Inc. (ASCAP)


title: Rajasopimus

text: Rajasopimus on valtioiden välinen valtiosopimus, jossa sovitaan niiden välisen rajan paikasta, raja-alueen valvonnasta, rajavesistöjen käytöstä ja aukipidosta, metsästyksestä ja kalastuksesta, uitosta, rajaliikenteestä, poronhoidosta sekä muista rajaan liittyvistä asioista. Wienin yleissopimus vuodelta 1978 sääntelee valtioseuraannon oikeusvaikutuksia valtiosopimuksiin. Sen mukaan valtioseuraanto ei vaikuta rajasopimusten voimassaoloon.


title: Rajasuo (Kuhmo)

text: Rajasuo on Täyssinän rauhaan liittyvä rajasopimuksen tekopaikka nykyisen Kuhmon alueella. Ruotsin ja Venäjän solmiman rauhan jälkeen maiden valitsemat rajankävijät sopivat Rajasuolla maiden välisen rajan tarkasta kulusta Pohjanmaalla ja Lapissa 25. maaliskuuta 1596. Rajan sovittiin alkavan Pisanmäestä Nilsiän rajalta ja päättyvän Näätämöön Pohjoisen jäämeren rantaan.


title: Rajasuo

text: Rajasuo on useaan paikkaan liittyvä paikannimi.


title: Tuomipihlajat

text: Tuomipihlajat ("Amelanchier") on ruusukasvien ("Rosaceae") heimoon kuuluva suku. Lajeista suurin osa kasvaa alkuperäisenä Pohjois-Amerikan lauhkealla vyöhykkeellä. Monia tuomipihlajalajeja käytetään koriste- tai marjakasveina.


title: Tuomipihlajat

text: Tuomipihlajat ovat kesävihantia yksikotisia pensaita tai pieniä puita. Lajit tekevät usein maarönsyjä. Lehdet kasvavat kierteisesti. Lehtilapa on ehyt ja sahalaitainen. Kukinto on tavallisesti terttu. Kukat ovat kaksineuvoisia ja teriö valkoinen. Hedelmä on sininen tai tumman sinipunainen vahapeitteinen pohjusmarja.


title: Tuomipihlajat

text: Marjatuomipihlajasta on jalostettu marjanviljelyyn lajikkeita. Näitä lajikkeita kutsutaan nimellä saskatoon. Näitä lajikkeita ovat "Smokey", "Thiessen", "Martin", "Regent Northline" ja "Honeywood".


title: Tuomipihlajat

text: Suomessa iso- ja marjatuomipihlaja menestyvät Lapissa saakka (kasvuvyöhykkeet I–VI), mutta ruso- ja sirotuomipihlaja menestyvät vain Keski-Suomeen saakka.


title: Aivan liian hotti

text: Aivan liian hotti ("She's Out of My League") on vuonna 2010 julkaistu yhdysvaltalainen romanttinen komedia. Elokuvan ohjauksesta vastaa Jim Field Smith.


title: Aivan liian hotti

text: Elokuvan päähenkilö Kirk on tavallinen lentoaseman turvamiehenä työskentelevä nuori mies, joka ei ole uskoa onneaan. Vastoin kaikkia luonnonlakeja Molly, menestynyt ja järkyttävän kaunis nainen, ihastuu Kirkiin. Kirk ei pysty myöntämään tapahtunutta todeksi. Ällistyneitä ovat myös hänen ystävänsä, perheensä ja jopa hänen ex-tyttöystävänsä. Nyt hänen on keksittävä, kuinka saada suhde toimimaan, vaikka hän on ensimmäinen, joka myöntää tytön pelaavan aivan eri luokassa.


The Confessional Evangelical Lutheran Conference (CELC) (epävirallinen suomennos: Tunnustuksellinen evankelis-luterilainen konferenssi (TELK)) on kattojärjestö joukolle tunnustuksellisia luterilaisia kirkkoja. Se on Evangelical Lutheran Synodical Conference of North America:n seuraaja, eroten kuitenkin edeltäjästään siinä, että se on kansainvälinen eikä keskittynyt vain Pohjois-Amerikkaan.


title: Confessional Evangelical Lutheran Conference

text: Konferenssi on kasvanut vuoden 1993 13:sta perustajajäsenkirkostaan 21:n jäsenkirkon yhteisöksi. Konferenssilla on ollut kuusi kansainvälistä yhteistä kokoontumista (1993, 1996, 1999, 2002, 2005, 2008), joitten välillä on pidetty alueellisia kokoontumisia.


text: CELC:in toisessa artiklassa koskien uskon tunnustusta sanotaan, että Vanhan ja Uuden testamentin kanonisoidut kirjat ovat verbaali-inspiroitua ja erehtymätöntä Jumalan Sanaa ja että tämä Sana on ainoa auktoriteetti uskossa, opissa ja elämässä. Lisäksi konferenssi hyväksyy vuoden 1580 Yksimielisyyden kirjaan sisältyvät evankelis-luterilaisen kirkon Tunnustuskirjat, koska se katsoo niissä Jumalan Sanan opin esitetyn puhtaana.


title: Jürgen Roelandts

text: Jürgen Roelandts (s. 2. heinäkuuta 1985 Asse, Belgia) on belgialainen maantiepyöräilijä. Hän aloitti ammattilaisuransa 2008 Silence-Lotto-tallissa, joka oli sittemmin nimeltään Omega Pharma-Lotto. Kausilla 2012–2017 hän edusti Lotto-Belisol / Lotto Soudal -joukkuetta ja 2018 BMC Racing Teamia. Kaudesta 2019 alkaen hän kilpailee Movistar Teamissa-


title: Jürgen Roelandts

text: Lähde: Cycling Archives


title: Ihmepensas

text: Ihmepensas ("Codiaeum variegatum") on tyräkkikasveihin kuuluva pensasmainen kasvi. Kasvia käytetään yleisesti huonekasvina sen koristeellisten lehtien takia.


title: Ihmepensas

text: Ihmepensaasta on jalostettu hyvin erilaisia lajikkeita, joilla on paljon keskinäisiä eroja. Yleensä ihmepensas kasvaa isoksi pensaaksi tai pieneksi puuksi. Lajilla on tyypillisesti kiiltäväpintaiset melko paksut lehdet, joissa lajikkeesta riippuen on vihreän lisäksi erilaisia keltaisen ja punaisen sävyjä. Lehtien muoto vaihtelee lajikkeiden välillä ja voi olla soikea, pitkänomainen tai eri tavoin liuskoittunut. Lehtien pituus voi olla n. 5-30 cm ja leveys n. 0.5-10cm.


title: Ihmepensas

text:
Ihmepensas on yksikotinen, eli samassa kasvissa on erilliset hede- ja emikukinnot. Hedekukinto on pitkä nuokkuva terttu, jossa yksittäiset kukat näyttävät suhteellisen pitkien heteiden ansiosta pallomaisilta. Emikukinto on huomattavasti hedekukintoa pienempi ja vähemmän näyttävä. Hedelmät ovat noin 1 cm läpimittaisia, ja kunkin sisällä on kolme siementä. Kasvin hedelmillä ei ole ihmisille käyttöä.
Kasvin vahingoittumisesta erittyvä maitiaisneste on myrkyllistä ja saattaa ärsyttää ihoa ja aiheuttaa ihottumaa. Yleensä tämä on lievää ja tilapäistä. Jos kasvinestettä joutuu iholle, on syytä huuhdella se pois pitkäaikaisemman altistumisen välttämiseksi.


title: Ihmepensas

text: Ihmepensaan käyttö huonekasvina perustuu näyttäviin lehtiin, joita nykyään on monia erilaisia muotoja. Kukinnoilla ei ole varsinaista koristearvoa.


title: Ihmepensas

text: Valonmäärä on suoraan verrannollinen lehtien kirkkauteen. Kasvi on hyvä sijoittaa kirkkaaseen valoon, mutta suoraa lämmittävää auringon paistetta on syytä välttää. Ihmepensasta tulee kastella kasvukauden aikana runsaasti, mutta kasteluiden välillä on mullan syytä kuivahtaa. Jos kasvi on jätetty pitemmäksi aikaan kuivaksi, lehdet alkavat nuokkua. Tällöin sille on syytä antaa kunnon kastelu, jolloin lehdet palautuvat nopeasti ennalleen. Ihmepensas myös nauttii suuresta ilmankosteudesta, joten suihkuttelu silloin tällöin tekee sille hyvää. Suihkuttamiseen kannattaa mieluiten käyttää kalkitonta vettä, sillä kalkkitahrat lehden pinnalla eivät komista kasvia.


title: Ihmepensas

text: Ihmepensaan kasvukausi on kesällä, jolloin se myös kukkii. Talvella pensas viettää lepoaikaa jolloin kastelua ja lannoitusta on syytä pienentää. Liiasta lannoittamisesta kasvi saattaa tehdä lehtiä vuoden pimeimpään aikaan, jolloin lehdet jäävät pieniksi ja kalpeiksi, ellei lisävaloa saada hankittua.


title: Spekti

text: Spekti (aikaisemmin Aspekti, oikealta nimeltään Juho Samuli Huhtala, s. 4. joulukuuta 1979 Helsinki) on suomalainen rap-artisti. Hän aloitti uransa Trilogia-yhtyeessä ja levyttää nykyään Rähinä Recordsille.


title: Spekti

text: Spekti aloitti uransa Trilogia- yhtyeessä vuonna 1999. Trilogia julkaisi ensimmäisen albuminsa vuonna 2004. Toinen albumi, "Hakattu kivestä", tehtiin tämän jälkeen valmiiksi, mutta julkaistiin vasta 2014. Sittemmin Spektiä on kuultu vierailemassa muiden Rähinä Records -artistien levyillä. Hän esiintyy myös Rähinä Recordsin "Pommi 1-, 2- ja 3" -kokoelmalevyillä. Spekti on työstänyt ensimmäistä sooloalbumiaan vuodesta 2010 lähtien.


title: Spekti

text: Spektin ensimmäinen soolosingle "Mogausmehuu" sai ensisoittonsa YleX:llä 12. marraskuuta 2010. Kappaleella vierailee Kapasiteettiyksikön Tasis. Toinen single "Teen mitä haluun" julkaistiin 3. toukokuuta 2013. Kappaleella vierailee sen tuotannosta osittain vastaava Setä Tamu. "Teen mitä haluun" ylsi parhaimmillaan Suomen virallisen singlelistan 20. sijalle. Kolmas single "Juomalaulu" nousi singlelistan seitsemännelle sijalle ja on sittemmin myynyt platinaa, kappaleella vierailee Tasis. Yhteensä listaviikkoja kappaleelle kertyi 11. Neljäntenä singlenä julkaistiin kappale "". Se saavutti singlelistan 25. sijan. Spektin ensimmäinen täyspitkä sooloalbumi "Diktaattorimies" julkaistiin 18. lokakuuta 2013. Se nousi Suomen virallisen albumilistan 20. sijalle.


title: Spekti

text: "Macho Fantastico" -albumin ensimmäinen, samaa nimeä kantanut single julkaistiin 21. marraskuuta 2014. Kappale oli Suomen virallisen singlelistan ykkönen kolme viikon ajan ja on sittemmin myynyt platinaa. Yhteensä viikkoja singlelistalla kertyi 13. Macho Fantastico -albumi julkaistiin 5. joulukuuta 2014. Albumi oli Suomen virallisella albumilistalla yhteensä 20 viikon ajan. Albumin toinen single, Scatman julkaistiin 6. helmikuuta 2015.


title: Spekti

text: Huhtala on koulutukseltaan kauppatieteiden maisteri, ja hän on työskennellyt Nordeassa sijoitusjohtajana. Hän kuitenkin lopetti työskentelyn pankkialalla loppuvuonna 2012 keskittyäkseen musiikin tekemiseen. Huhtala on kertonut harrastaneensa pienestä pitäen kalastusta ja metsästystä.


title: 1566 Icarus

text: 1566 Icarus on Maan lähelle tuleva pikkuplaneetta, joka kuuluu Apollo-asteroideihin. Icaruksen löysi Walter Baade vuonna 1949. Nimensä pikkuplaneetta sai kreikkalaisen mytologian Ikaroksen mukaan. Ennen nimeämistään asteroidi tunnettiin tunnuksella 1949 MA. Icarus on myös Maata uhkaava asteroidi eli PHA.


title: 1566 Icarus

text:
Icaruksen löysi Walter Baade Palomarin observatoriossa vuonna 1949.
Icarus sai nimensä kreikkalaisen mytologian Ikaroksen mukaan. Kreikkalaisen mytologian mukaan Ikaros sai isänsä Daidaloksen valmistamat siivet selkäänsä ja kykeni niiden avulla lentämään, mutta kun hän lensi liian lähelle Aurinkoa, siipiä koossa pitänyt vaha suli. Tähän taruun viitaten vuonna 1949 löydetty asteroidi Ikaros sai nimensä, koska se saapuu jokaisella kierroksellaan lähemmäksi Aurinkoa kuin mikään muu sitä ennen tunnettu asteroidi. Se olikin lähimmäksi Aurinkoa saapuva tunnettu asteroidi siihen saakka, kunnes 3200 Phaethon vuonna 1983 löydettiin.


title: 1566 Icarus

text: Suomeksi asteroidin nimi on ainakin vanhemmassa kirjallisuudessa esiintynyt myös muodossa Ikaros.


title: 1566 Icarus

text: Icarus tulee radallaan hyvin lähelle Aurinkoa. Pikkuplaneetan pienin etäisyys on vain 0,19 AU, mikä on vähemmän kuin Merkuriuksen lähin etäisyys (0,31 AU). Tämä tarkoittaa sitä, että Icarus on osan ajasta Merkuriusta lähempänä Aurinkoa. Asteroidin radan eksentrisyys on kuitenkin melko suuri (0,827), ja pikkuplaneetta on kauimmillaan jopa 1,97 AU:n etäisyydellä. Tällöin se on kauempana Auringosta kuin Mars.


title: 1566 Icarus

text: Icarus on järjestysnumeroltaan yksi pienimmistä Maata uhkaavista asteroideista (PHA). Ikarus on lähimmillään maata kesäkuussa 9, 19 tai 28 vuoden välein. Harvinaisen läheltä, vain 8 053 000 kilometrin päästä se ohitti Maan 14. kesäkuuta 1968. Tämän ohikulun aikana Icaruksesta tuli ensimmäinen asteroidi, jota havainnoitiin tutkalla, samaan aikaan sekä Haystackin observatoriosta että Goldstone Deep Space Communications Complexista käsin. Viimeksi Icarus tuli lähelle Maata 16. kesäkuuta 2016, jolloin sen etäisyys oli 0,0583 AU eli noin 8 053 000 km. Seuraava lähiohitus tapahtuu 13. kesäkuuta 2043, jolloin se saapuu 0,0586 AU:n eli noin 8 770 000 kilometrin päähän.


title: 1566 Icarus

text: Icarusta tutkimalla on opittu paremmin ymmärtämään yleistä suhteellisuusteoriaa, Auringon litistyneisyyttä ja Jarkovskin ilmiötä. Icaroksen yleisen suhteellisuusteorian mukainen periheliliike on 10,05 kaarisekuntia juliaanista vuosisataa kohti.


title: 1566 Icarus

text: Vuonna 1968 Icarus ohitti Maan niin läheltä, että sen pelättiin mahdollisesti törmäävän Maahan, mikäli muiden planeettojen aiehuttamat häiriöt olisivat muuttanut sen laskettua kiertorataa. Jos tällainen törmäys olisi tapahtunut, se olisi vastannut voimakkuudeltaa noin 500 000 megatonnin räjähdystä, mikä olisi ollut yli 30 000 kertaa voimakkaampi kuin Hiroshiman pomin räjähdys. Tämän vaaran torjumiseksi suunniteltiin jopa Ikaroksen tuhoamista ydinräjähteillä. Jos niin olisi tehty, sen sirpaleet olisivat kuitenkin voineet sinkoutua Maan ilmakehään ja pudota maan pinnalle meteoriitteina aiheuttaen paikallista tuhoa.


title: 1566 Icarus

text: Projekti Icarus aloitettiin keväällä 1967. Sen pani alulle professori Paul Sandorff ja hänen ohjaamansa opiskelijaryhmä Massachusetts Institute of Technologyssä. Tarkoituksena oli keksiä keinot Icaruksen saamiseksi muuttamaan kulkusuuntaansa rakettien avulla tai sen tuhoamiseksi siinä tapauksessa, että se olisi uhannut törmätä maahan. Hankkeesta julkaistiin Time -lehdessä artikkeli kesäkuussa 1967, ja myöhemmin opiskelijoiden aiheesta laatima tutkielma on julkaistu kirjana.


title: 1566 Icarus

text: Aihetta sevittäneet opiskelijat kävivät hankkeensa aikana tutustumassa Floridassa sijaitsevaan Kennedyn avaruuskeskukseen, jossa "Vehicle Assembly Building" teki heihin niin suuren vaikutuksen, että he kirjoittivat "hämmästyttävästä todellisuudesta", joka oli kokonaan poistanut heiltä Apollo-ohjelman ja Saturn-rakettiperheen mahdollisuuksiin liittyneet epäilykset.


title: 1566 Icarus

text: Projektista tehty raportti oli myöhemmin aiheena vuonna 1979 valmistuneelle tieteiselokuvalle "Meterori.


title: 1566 Icarus

text: Asteroidi Icarus on ollut aiheena seuraaviin teoksiin:


title: Yhteisopetus

text: Yhteisopetus tai tiimiopetus tarkoittaa opetusta, jossa samaa oppilasryhmää ohjaa yhtä aikaa useampi kuin yksi opettaja.


title: Yhteisopetus

text: Yhteisopetus (alun perin yhdysopetus) perustuu J. Lloyd Trumpin vuonna 1952 luomaan "team teaching"-malliin, jossa oli 2-10 opettajaa, joista yksi toimi koordinaattorina. Lisäksi tiimissä voi olla apuhenkilökuntaa ja ulkopuolisia asiantuntijoita. Työskentelystä noin 40% oli suurryhmäopiskelua, 20% pienryhmäopiskelua sekä 40% yksilöllistä opiskelua.


title: Yhteisopetus

text: Samanaikaisopetus tarkoittaa opetusta, jossa kaksi opettajaa työskentelee samassa tilassa saman oppiaineen parissa. Tyypillisesti toinen on luokanopettaja, toinen esimerkiksi erityisopettaja. Samanaikaisopetus tukee opetuksen eriyttämistä.


title: Yhteistoiminnallinen ryhmätyöskentely

text: Yhteistoiminnallinen ryhmätyöskentely tai Jigsaw-ryhmätyöskentely on erityisesti opetukseen soveltuva työmenetelmä, jossa kaikki pienryhmän jäsenet ovat vastuussa työn etenemisestä. Tällä menetelmällä pyritään varmistamaan, että kaikki ryhmän jäsenet työskentelevät aktiivisesti, eikä kukaan laiskottele, antaen muun ryhmän tehdä työt.


title: Yhteistoiminnallinen ryhmätyöskentely

text: Menetelmässä osallistujat jaetaan kotiryhmiin ja asiantuntijaryhmiin. Kukin osallistuja kuuluu yhteen kotiryhmään ja yhteen asiantuntijaryhmään. Kullakin kotiryhmällä on oma aihe tai ongelma ratkaistavanaan, joka liittyy samaan yhteiseen teemaan. Työ alkaa asiantuntijaryhmissä, joista kukin perehtyy tiettyyn teeman osa-alueeseen huolella. Kun asiantuntijat palaavat kotiryhmiinsä, he opettavat toisille ryhmän jäsenille oman asiantuntija-alueensa asiat. Kotiryhmä yhdistää kaikkien asiantuntijoiden tiedot ja ratkaisee ongelmansa. Tarpeen mukaan asiantuntijaryhmät voivat kokoontua useamman kerran, jos ongelmien ratkaisu vaatii lisää selvitystyötä.


title: Ikaros (täsmennyssivu)

text: Ikaros tai Icaros voi viitata seuraaviin:


title: Ganymedes (täsmennyssivu)

text: Ganymedes tai Ganymed voi tarkoittaa seuraavia:


title: Bjørn Sagstad

text: Bjørn Sagstad (s. 1968) on norjalainen kapellimestari. Hän opiskeli orkesterin-, oopperan- ja kuoronjohtoa Royal Northern College of Musicissa Englannissa sekä Grieg-akatemiassa, Tromssan yliopistossa ja Trondheimin NTNU:ssa. Sagstad on myös osallistunut Jorma Panulan, Tsung Yehin ja Kirk Trevorin mestarikursseille.


title: Bjørn Sagstad

text: Sagstad on työskennellyt Bergenin filharmonikkojen, Trondheimin sinfoniaorkesterin, Oulu Sinfonian, Musica Vitaen, Århus Sinfoniettan ja Hong Kong Sinfoniettan kanssa. Hän on myös työskennellyt lähes kaikkien Skandinavian ammattimaisten sotilasorkesterien ja Alankomaiden laivaston kanssa.


title: Bjørn Sagstad

text: Sagstad on voittanut ensimmäisen palkinnon Pohjoismaisilla kapellimestarikilpailuilla Ruotsissa.


title: Populous DS

text: Populous DS () on Genki-yhtiön kehittämä reaaliaikastrategiapeli Nintendo DS -käsikonsolille. Electronic Arts julkaisi sen Japanissa 21. helmikuuta 2008. Pohjois-Amerikassa se julkaistiin Xseed Gamesin kautta 10. marraskuuta 2008 ja Euroopassa Rising Star Gamesin kautta 27. helmikuuta 2009.


title: Humber Scout Car

text: Humber Scout Car on Rootes Groupin valmistama toisessa maailmansodassa käytetty panssariauto. Ajoneuvoa valmistettiin vuosina 1942-1945 noin 4 102 kappaletta ja se kuului Britannian armeijan kalustoon sodan loppuun asti.


title: Humber Scout Car

text: Toisen maailmansodan alkaessa Britannian armeijalla oli käytössä Daimler Dingo -panssariauto, jota pidetiin rakenteeltaan erittäin onnistuneena ajoneuvona. Dingoa valmistaneen Daimler Motor Companyn tuotantokapasiteetti ei kuitenkaan riittänyt yksin vastaamaan armeijan kalustotarvetta. Vajauksesta johtuen armeija pyysi myös muita brittiläisiä ajoneuvovalmistajia rakentamaan Dingon kaltaisia panssariautoja. Yksi valmistajista oli Rootes Group, jonka vastaus pyyntöön oli Humber Scout Car. Ajoneuvo muistutti ulkoisesti Daimler Dingoa mutta sen rakenne oli erilainen.


title: Humber Scout Car

text: Humber Scout Carissa oli kaksihenkinen miehistö ja lisäksi ajoneuvo oli varustettu kolmannella penkillä tilapäiskäyttöön. Ajoneuvossa oli panssaroitu umpikatto ja panssaroinnin tuomaa lisäpainoa kompensoitiin jättämällä ajoneuvon alusta panssaroimatta. Scout Car oli varustettu radiolla ja sen pääaseena toimi Bren-konekivääri.


title: Humber Scout Car

text: Brittijoukkojen lisäksi puolalaiset ja tsekkoslovakialaiset joukot käyttivät Humber Scout Caria toisessa maailmansodassa. Sodan jälkeen ajoneuvo säilyi osana usean Euroopan valtion armeijan kalustoa. Viimeisenä Scout Carin käytöstä luopui Belgian poliisivoimat vuonna 1958.


title: Humber Scout Car

text: Humberia valmistettiin kahtena erilaisena malliversiona:


title: The Book of Eli

text: The Book of Eli on vuonna 2010 ensi-iltansa saanut yhdysvaltalainen post-apokalyptiseen maailmaan sijoittuva toimintaelokuva. Elokuvan pääosissa näyttelevät Denzel Washington, Gary Oldman, Mila Kunis, Jennifer Beals ja Ray Stevenson. Elokuvan on käsikirjoittanut Gary Whitta ja sen ovat ohjanneet Hughesin veljekset, Albert ja Allen Hughes. Veljekset ovat ohjanneet aiemmin muun muassa elokuvat "Väkivallan kierre" (Menace II Society, 1993) ja "From Hell" (2001).


title: The Book of Eli

text: Yhdysvalloissa elokuva pääsi teatterilevitykseen 15. tammikuuta 2010. Suomenkielinen DVD-julkaisu elokuvasta ilmestyi 1. syyskuuta 2010.


title: The Book of Eli

text: Elokuva oli ehdolla vuoden 2010 Saturn-palkintojen voittajaksi kategorioissa paras miespääosa, paras maskeeraus ja paras tieteiselokuva.


title: The Book of Eli

text: On kulunut kolmenkymmentä vuotta tuhoisasta ydinsodasta. Mies nimeltä Eli matkaa yksinään, ja saapuu pieneen kaupunkiin. Kaupungin johdossa on pahansuopa mies nimeltä Carnegie, joka haluaa Elin tämän sotilaaksi nähtyään miehen taistelutaidot. Eli kieltäytyy tarjouksesta, sekä nuoren Solaran palveluksista ja päättää lähteä jatkamaan matkaansa. Käy ilmi, että Carnegie haluaa käsiinsä Raamatun, joka kykenee johdattamaan kaupungin voittoisaan tulevaisuuteen. Hän saa kuulla Solaralta että Eli omistaa yhden painoksen, vaikka kaikki poltettiin ydinsodan päätyttyä. Carnegie määrää miehensä eliminoimaan Elin, mutta kirja suojaa tätä luodeilta. Eli saa tapettua lähes jokaisen heistä, poistuen kaupungista.


title: The Book of Eli

text: Solara lähtee seuraamaan Eliä, ja oppii enemmän Elistä sekä Raamatusta. Vakavasti haavoittunut Carnegie lähettää kaikki miehensä Elin perään. Eli ja Solara piiloutuvat kannibaalipariskunnan taloon, jonne myös Carnegie miehineen löytää. Molemmat osapuolet kokevat mittavia tappioita luotisateessa, ja Carnegie saa kirjansa sekä tämän oikea käsi Redridge haluamansa Solaran. Lopuksi Carnegie ampuu Eliä vatsaan ja poistuu paikalta. Solaran kehittyneet taistelutaidot pelastavat tämän Redridgen ja muiden miesten kynsistä, jonka jälkeen hän lähtee etsimään Eliä.


title: The Book of Eli

text: Carnegie palaa kylään lähes kuoleman partaalla ja avaa kirjan. Samaan aikaan Eli ja Solara löytävät pienen kylän, jossa sivistystä pidetään yllä kirjojen ja muiden aikansa nähneiden esineiden avulla. Vain Raamatusta heillä ei ole kopiota. Selviää, että Carnegien hallussa oleva kirja on tehty pistekirjoituksella; Eli sokeutui sodan syttyessä. Carnegien sokea vaimo Claudia ei suostu kääntämään kirjaa hänelle, ja Carnegie huomaa kaupunkinsa menettäneen kontrollin miesvajeen tähden. Lopussa Eli lukee ulkomuistista Raamatun tiedemiehelle, joka kirjoittaa sen ylös. Raamattu saadaan lopulta painettua, ja Eli kuolee. Solara jatkaa matkaansa Elin muistoa kunnioittaen.


title: Sebaceous adenitis

text: Sebaceous adentis (SA) on koirien perinnöllinen autoimmuuni-ihosairaus. Sitä esiintyy monilla koiraroduilla. SA aiheuttaa talirauhasten tulehtumisen, mistä seuraa rauhasten surkastuminen ja karvanystyn kuoleminen. SA aiheuttaa karvanlähtöä, ihon paksuuntumista, jatkuvia ihotulehduksia ja suomumaista hilseilyä. Tyypillistä on myös tunkkainen haju. SA tauti voidaan sekoittaa ruoka-aineallergiaan, sillä oireisiin liittyy kutinaa tai ihon hilseilyä.


title: Sebaceous adenitis

text: SA:ta esiintyy eristysesti japanin- ja amerikanakitoilla, isovillakoirilla sekä vizloilla.


title: Sebaceous adenitis

text: SA:ssa elimistön oma puolustusmekanismin hyökkäys kohdistuu talirauhasiin ja karvatuppiin aiheuttaen näihin autoimmuunitulehduksen. Tulehduksen seurauksena talirauhanen surkastuu ja karvanysty kuolee. Sairauden edetessä koiran karvapeite tuhoutuu. Sairaus on periytyvä, eikä siihen ole parannuskeinoa. Taudin eteneminen on yksilöllistä.


title: Sebaceous adenitis

text: SA:han ei ole parantavaa hoitoa. Se ei ole kuolemaan johtava sairaus, vaan siitä kärsivä koira voi elää pitkänkin elämän.


title: Sebaceous adenitis

text: Periytyvänä sairautena SA:ta voidaan ehkäistä välttämällä sitä periyttäneiden koirien ja niiden jälkeläisten käyttöä jalostuksessa. Kun SA:lle kehitetään luotettava DNA-testi, voidaan sairaus entistä paremmin jalostaa koirakannoista pois.


title: Sebaceous adenitis

text: Saksalainen Göttingenin yliopisto kehittää DNA-testausmenetelmää SA:lle. Tässä pääosin Japanin kennelklubin (JKC) rahoittamassa tutkimuksessa on tähän mennessä selvinnyt, että SA on todennäköisesti kahden geenin ohjaama sairaus, joka periytyy resessiivisesti. Lisäksi koiranyksilön koko genomin uskotaan vaikuttavan sairastumiseen. Myös ympäristötekijöillä on vaikutusta: stressaava ympäristö sekä liikahygieeninen kasvuympäristö altistaa koiraa SA:lle.


title: J. H. Tuhkanen

text: Johan Henrik (Juho Heikki) Tuhkanen (8. elokuuta 1851 Paltamo – 24. heinäkuuta 1932 Hämeenlinna) oli suomalainen seminaarinjohtaja ja kirjailija. Hän käytti myös nimimerkkejä "H. T." ja "Raittulan Heikki".


title: J. H. Tuhkanen

text: Kainuussa mäkitupalaisen poikana syntynyt J. H. Tuhkanen valmistui kansakoulunopettajaksi Jyväskylän seminaarista 1872 ja toimi sitten opettajana eri puolilla Suomea kunnes asettui asumaan Hämeenlinnaan. Hän perusti 1890 Hämeenlinnaan yksityisen yksivuotisen kierto- eli pikkukouluseminaarin, joka koulutti opettajia kiertokouluja varten. Seminaari toimi vuoteen 1919 saakka ja sieltä sai seminaarin toiminnan aikana päästötodistuksen yhteensä 1 182 naista ja 123 miestä.


title: J. H. Tuhkanen

text: Tuhkanen on haudattu Ahveniston hautausmaalle Hämeenlinnaan.


title: Andrew Bryniarski

text: Andrew Bryniarski (s. 13. helmikuuta 1969 Philadelphia) on yhdysvaltalainen näyttelijä ja entinen kehonrakentaja. Hänet tunnetaan parhaiten elokuvasta "Texasin moottorisahamurhat" (2003) ja sen esiosasta "Texasin moottorisahamurhaaja – pahan alku" (2006), joissa hän esitti Leatherfacea. Bryniarski on 196 cm pitkä ja painaa 100–120 kg.


title: Dave Semenko

text: David John ”Dave” Semenko (12. heinäkuuta 1957 Winnipeg, Manitoba – 29. kesäkuuta 2017) oli kanadalainen jääkiekkoilija, joka edusti NHL-urallaan Edmonton Oilersia, Hartford Whalersia ja Toronto Maple Leafsia. Pelipaikaltaan hän oli vasen laitahyökkääjä.


title: Dave Semenko

text: Semenko tunnettiin erityisesti poliisina ja Wayne Gretzkyn sekä muiden Oilersin nimekkäiden pelaajien suojelijana. Jäähyminuutteja hänelle kertyi kuitenkin muita poliiseja vähemmän, sillä yhteenottoja Semenkon kanssa haluttiin välttää hänen hurjan maineensa takia. Semenkon lempinimi oli ”Cement Head” (), ja joukkuetoveri Kevin Lowe kutsui häntä ”kovanaamojen Gretzkyksi”. Wayne Gretzkyn itsensä ajatellaan yleisesti hyötyneen Semenkon pelotevaikutuksesta normaalia suuremman liikkumavapauden muodossa. Uransa aikana Semenko voitti Stanley Cupin kaksi kertaa, vuosina 1984 ja 1985. Kauden 1983–1984 pudotuspeleissä hän teki 19 ottelussa kaikkiaan kymmenen tehopistettä (viisi maalia ja viisi maalisyöttöä), mikä oli häneltä erityisen hyvä suoritus.


title: Dave Semenko

text: Semenko liittyi Edmonton Oilersiin 1977 joukkueen pelatessa WHA-liigassa. Siellä hän viimeisteli kahden kauden aikana 16 maalia, keräsi 20 syöttöpistettä ja kärsi 298 rangaistusminuuttia. Semenko teki WHA-historian viimeisen maalin. NHL:ään hän siirtyi Oilersin mukana 1979. Kauden 1986–1987 aikana hänet kaupattiin Hartford Whalersiin. Seuraavan kauden Semenko pelasi Torontossa, ja tämän jälkeen hän lopetti urheilu-uransa. Myöhemmin Semenko on työskennellyt ensin Edmonton Oilersin apuvalmentajana 1996 ja sittemmin seuran kykyjenetsijänä.


title: Dave Semenko

text: Semenko nyrkkeili Muhammad Alia vastaan näytösottelussa, joka pidettiin 12. kesäkuuta 1983. Tapahtuman järjestäjänä toimi Mark Messierin setä. Vuonna 1989 ilmestyi Semenkon 157-sivuinen omaelämäkerta "Looking Out for Number One" (julkaisija Stoddart Publishing, ISBN: 0773722955). Kirjan toinen tekijä on Larry Tucker, ja se sisältää Wayne Gretzkyn kirjoittaman esipuheen.


title: Dave Semenko

text: Kesäkuussa 2017 Semenkon entinen seura Edmonton Oilers tiedotti hänen kuolleen kamppailtuaan syöpää vastaan.


title: Samfundet Nordens Frihet

text: Samfundet Nordens Frihet on ruotsalainen järjestö joka perustettiin 1939 vaalimaan Pohjolan vapautta toisen maailmansodan aikana. Vuonna 1946 järjestö lakkautettiin.


title: Samfundet Nordens Frihet

text: Järjestö oli alussa lähellä Suomen komiteaa, "Finlandskommittén", joka järjesteli Suomelle sotilaallista apua. Saksan valloitettua Norjan ja Tanskan 1940, järjestö halusi enempi että Ruotsi liittyisi sotaan.


title: Samfundet Nordens Frihet

text: Poliittisesti Norden Frihet oli nationalistinen ja demokraattinen, mutta kansallissosialismin ja kommunismin vastainen. Eniten järjestöllä oli 250 jästentä, monta kulttuurihenkilöä. Melkein 50 prosenttia oli historioitsijoita varsinkin Tukholman korkeakoulusta.


title: Samfundet Nordens Frihet

text: Sigurd Curman oli puheenjohtajana, ja Harald Wigforss oli toimittajana järjestön lehdelle. Muita johtavia henkilöitä olivat Yngve Larsson, Nils Ahnlund, Harald Hjärne, Sven Tunberg, Eli Heckscher, Karl-Gustaf Hildebrand, Nils Herlitz, Stig Jägerskiöld, K.G. Westman, Adolf Schück, Birger Steckzén ja Andreas Lindblom. Larsson, Ahnlund ja Lindbom olivat jäseniä loppuun asti.


title: Samfundet Nordens Frihet

text: Nordens Frihetin johtokunnasta saivat monet Sankt Olavs Ordenin (Norjalta):


title: Marilyn Burns

text: Mary Lynn Ann Burns (5. heinäkuuta 1949 – 5. elokuuta 2014), tunnettiin nimellä Marilyn Burns, oli yhdysvaltalainen näyttelijätär, joka parhaiten tunnettiin roolistaan Sally Hardestynä elokuvassa "Texasin moottorisahamurhat" (1974) ja Linda Kasabianina elokuvasta "Verinen veljeskunta" ("Helter Skelter", 1976). Hän esiintyi myös potilaana elokuvassa "Texasin moottorisahamurhat - uusi sukupolvi" ("Texas Chainsaw Massacre: The New Generation", 1994).


title: Marilyn Burns

text: Burns syntyi Eriessä, Pennsylvianissa ja kasvoi Houstonissa, Texasissa. Hän oli ainoastaan kiinnostunut taiteesta.


title: Marilyn Burns

text: Perheenjäsen löysi Burnsin kuolleena omasta kodistaan Houstonissa Teksasissa. Burns oli kuollessaan 65-vuotias. Hän kuoli nukkuessaan.


title: Bengt Åkerblom

text: Bengt Åkerblom (2. toukokuuta 1967 – 15. lokakuuta 1995) oli ruotsalainen jääkiekkoilija. Hän pelasi keskushyökkääjänä. Vuonna 1986 alkaneen uransa aikana hän oli ammattilaisena Nacka HK:ssä, Djurgårdens IF:ssä ja Mora IK:ssa. Åkerblom kuoli Mora IK:n ja Brynäs IF:n välisessä ystävyysottelussa FM Mattsson Arenalla Morassa luistimen viillettyä hänen kaulansa.


title: Jordana Brewster

text: Jordana Brewster (s. 26. huhtikuuta 1980) on Panamassa syntynyt brasiliaisamerikkalainen näyttelijä. Hän on esiintynyt muun muassa elokuvissa "Kauhun oppitunnit" (1998), "Hurjapäät" (2001), "Texasin moottorisahamurhaaja – pahan alku" (2006) ja "Fast & Furious" (2009).


title: Hughesin veljekset

text: Albert Hughes ja Allen Hughes (s. 1. huhtikuuta 1972), tunnetaan yhdessä nimellä Hughes brothers, ovat yhdysvaltalaisia elokuvaohjaajia, -tuottajia ja -käsikirjoittajia. Pari tunnetaan erityisesti erilaisten väkivaltaelokuvien ohjauksesta, kuten "Väkivallan kierre" ("Menace II Society"), "From Hell" ja "The Book of Eli".


title: Diora Baird

text: Diora Baird (s. 6. huhtikuuta 1983 Miami, Florida) on yhdysvaltalainen näyttelijä ja entinen malli. Hän on näyttäytynyt muun muassa elokuvissa "Kuokkavieraat" (2005) ja "Texasin moottorisahamurhaaja – pahan alku" (2006).